ME/OE Lesson 1 April 16, 2017 Domingo sa Pagkabanhaw: Pagkabanhaw sa Matarong Daang Kasabutan: Daniel 12:1-3 1Ang anghel mipadayon pag-ingon, "Unya niadtong panahona, motungha si Miguel, ang gamhanang prinsipe nga maoy tigpanalipod sa imong katawhan. Unya moabot ang usa ka panahon nga hilabihan kalisod nga sukad masukad wala pa gayod mahitabo apan ang tanan sa imong katawhan nga ang ngalan gilista sa basahon sa Dios maluwas gikan niini. 2Ug daghan sa mga nangamatay nga atua na sa lubnganan mabanhaw ngadto sa kinabuhing dayon ug ang uban ngadto sa kaulawan nga walay kataposan. 3Ang mga maalamon mosidlak sama sa kahayag sa kalangitan ug kadtong nakakabig ug daghan ngadto sa pagkamatarong modan-ag hangtod sa hangtod sama sa mga bituon." Bag-ong Kasabutan: Juan 11:25-27 25Ug si Jesus miingon kaniya, "Ako mao ang pagkabanhaw ug ang kinabuhi. Ang nagtuo kanako, bisan tuod mamatay, mabuhi. 26Ug ang tanan nga buhi ug nagtuo kanako dili gayod mamatay. Mituo ka ba niini?" 27Ug siya mitubag, "Oo, Ginoo, mituo ako nga ikaw ang Mesiyas, ang Anak sa Dios nga gisaad nga moanhi sa kalibotan." Mga Taga-Roma 6:5 5 Kay kon nahiusa kita kaniya diha sa iyang pagkamatay, mahiusa usab kita kaniya kon banhawon na kita ingon nga gibanhaw siya. Kinatibuk-ang Panghunahuna: Kinsa katong magpabiling matinud-anon hangtod sa katapusan dili pagalalglagon, makaangkon hinuon siya sa kinabuhing walay katapusan Pagpasabut sa Biblikanhong Teksto: Daniel 12:1-3. Sa kapanahonan diin ang libro sa Daniel gisulat, ang mga Hudiyo napailalom sa pagpanglutos ug pagpanglupig sa pagano nga hari. Usa kini sa mga gitawag nga Apocalyptic nga sinulat nga sagad milambo kon dunay krisis sa tanang matang. Ang mga sugilanon ug mga panglantaw sa unahan nga anaa sa libro gigamit aron sa pag-awhag o pagdasig sa mga katawhan sa ilang kapanahonan, maghatag kanilag paglaum nga moabot ang adlaw nga ang Dios magluwas sa iyang katawhan gikan sa mga tango sa ilang tigpanglupig. Ang deklarasyon sa pagtuo niini nga libro mao nga ang Dios magluwas niadtong mga katawhan nga nagtuo Kaniya bisan pa sa lainlaing pagpanghadlok ug kakuyaw nga ilang paga-atubangon. Bisan pa katong mga nawala na ug nag-antos pag-ayo sa malupigong mga kamot sa ilang tiglutos ipasig-uli ug tubsun sa Dios diha sa kahingpitan. Ilang madawat ang ganti para sa ilang matinud-anong pagsaksi ug mapadayonong pag-alagad sa Dios bisan pa sa mabangis ug malupigong pwersa sa pagpangdagmal nga ilang nasinati. Ang paglaum nagpabilin gihapon bisan ngadto sa mga gikatahapan nga nangalaglag diha sa taliwala sa mabug-at ug makapatay nga panghitabo.
John 11:25-27. Ang mga miyembro sa komunidad sa Johannine dili dawat sa mga manggiduhaduhaon nga mga mata sa lokal nga mga pangulo sa sinagoga tungod sa ilang pagtuo nga si Hesus ingon nga Mesias ug ug tigdala sa Gingharian. Ang mga pangulo sa Roma nagpadayag gihapon sa susamang kinaiya ngadto kang bisan kinsa nga nagdumili sa pagsimba sa emperor. Tungod sa maong kahimtang, ang magsusulat sa Juan nagsulat niini nga Ebanghelyo alang sa pag-dasig sa sa mga Kristohanong Hudiyo sa paglahutay sa mga hagit ug makahimo sa paghupot sa ilang pagtuo kang Hesus. Gitagaan og duso sa magsusulat nga si Hesus mao ang Pulong (Juan 1:1-18), ang tigdala sa mensahe ug nga ang paglimud kang Hesus paglimud usab sa Dios. Sa napa-ilalom ang mga magtutuo sa mga pagsulay, ang magsusulat migamit sa mahinungdanong punto alang sa pagdasig sa mga maminaw kaniya: anaay inila nga panghunahuna nga ang mga patay mabuhi pag-usab sa katapusang mga adlaw. Sa tinuod, ang paglaum sa pagkabanhaw natawo diha sa sitwasyon nga gipalibutan kanunay sa kasamtangang talan-awon sa kamatayon pinaagi sa ilang maglulutos. Gimantala kini ingon nga tubag sa usa ka nagtubo nga espiritu sa pagkawalay paglaum, pagkawaly paglaom ug kahadlok nga mawad-an sa kaugalingong yutan-ong kinabuhi. Gipamatud-an ni Hesus nga diha sa iyang kamatayon ug pagkabanhaw gipadayag ang kamatuoran nga ang pagkamatay alang sa katuyoan ni Hesus dili mopadulong sa kamatayon o pagkawala sa tanan kabahin sa kinabuhi sa mga matinud-anong martir. Usa kini ka lakang ngadto sa usa ka mas lawom nga kasinatian sa kinabuhi nga makahimo sa pagbuntog sa kahadlok ug sa pagkawalay paglaum sa kamatayon. Ang mamatay diha sa ngalan ni Hesus mao ang pagdawat sa tinuod nga bag-ong kinabuhi, kinabuhi nga walay katapusan diha sa iyang ngalan. Ang teksto naghulagway nga ang pagtoo kang Jesus mao lamang ang gikinahanglan nga paagi sa pagkab-ot sa pagkabanhaw. Kini nga pagkabanhaw mahitabo karon ug sa umalabot. Ang 11:4, nagpadayag nga ang katuyoan sa pagkabanhaw ni Lazaro mao nga (v.4b) "...kapasidunggan ang Dios ... ug pinaagi niini kapasidunggan usab ang Anak sa Dios". Kini nga panghitabo nagpamatuod nga ang Dios diha kang Jesus mao ang Dios nga nagahatag sa kinabuhi ug dili Dios sa kamatayon. Kini mao usab ang usa sa pamaagi sa iyang mga tinun-an (v.15) ug sa mga dili-magtutuo sa pagtuo ni Jesus (v.42). Kadtong nakasaksi sa pagkabanhaw ni Lazaro mituo kang Jesus. Apan, ang mga Pariseo nga milimud ni Jesus ingon nga Mesiyas ug tigdala sa kinabuhi nagkahiusa sa paghimo sa usa ka plano sa pagpahilom kaniya. Sila ang naghikay ug nagplano alang sa kamatayon ni Jesus (b. 47-57). Kini nga hitabo nagpahayag sa duha ka klase sa mga tawo. Kinsa kadtong motuo ug adunay hugot nga pagtuo kang Jesus ingon nga dalan ngadto sa pagkabanhaw naghupot sa hugot sa ilang pagtuo bisan pa man sa nagkalain-laing mga hulga sa kamatayon nga ilang paga-atubangon. Apan, kadtong mga tawo nga milimud ug wala nag-ila sa presensya sa Dios diha kang Jesus mangita gayud og paagi aron sa paglaglag kaniya. Ang pagkabanhaw ni Lazaro nagpaila sa dili matugkad nga gugma sa Dios. Sa sukwahi, ang tinamdang kinaiya nga kasuko sa mga Pariseo naghulagway sa panginahanglan sa pagbaton og pagkabanhaw sa kasingkasing ug sa hunahuna. Ug kini nga matang sa pagkabanhaw mahimo lamang makab-ot pinaagi sa pagsalig ug pagbaton sa tinuod ug hugot nga pagtuo sa Anak sa Dios.
Roma 6: 5. Alang sa mga Judio, ang bunyag mao ang aktuwal nga paagi aron ang mga dili-Hudiyo makabig ngadto sa Judaismo. Kini nga buhat nagtapos sa pagwagtang sa gitawag nga "Hentil mahugaw" (Gentile Impurity). Pinaagi niini nga buhat, talikdan na sa usa ka tawo ang paganismo ug sala, ug magasaad siya sa pagtuman sa mga sugo sa Dios ug mamahimong bag-ong tawo subay sa mga balaod sa Hudiyo. Sa samang paagi, kinsa katong nahimong sumusunod ni Hesus kinhanglan hikalimtan niya ang iyang daan nga kaugalingon, pinaagi sa pakig-ambit sa kamatayon ni Kristo. Ang kamatayon niini nga konteksto wala magpasabot sa pulong nga katapusan sa kinabuhi. Nagpasabot kini sa pagsalikway sa unsa mang buhat sa pagpakasala. Nanginahanglan kini sa pag-usab, ug pagbag-o sa panglantaw ug kinaiya alang sa kaugalingon, sa uban, ug sa alang sa Dios. Giya sa Magtutudlo O Tigpasayon Ang pagtuo sa pagkabanhaw ni Hesus mao ang pultahan nga nag-abli alang sa Kristohanong pagtuo. Ang pagtuo sa Islam nag-ila kang Hesus ingon nga propeta nga gikan sa Dios apan wala ilha ang iyang pagkabanhaw. Ang katawhan nga walay pagtuo naghatag dakong bili sa mga pagtulon-an sa pamatasan ug pamaagi sa kinabuhi apan nag-ila nga ang pagkabanhaw ni Hesus walay labut sa iyang nakab-ot ingon nga panag-ingnan sa maayong pamatasan. Ang ubang mga Kristohanon nagpahimutang sa pagkabanhaw ni Jesus ingon nga angkla sa ilang hugot nga pagtuo apan sa angay'ng higayon wala nila hatagig pagtagad ang mga pagtulon-an niya ingon nga propeta ug magtutudlo sa maayong pamatasan ingon man ang panag-ingnan niini pinaagi sa iyang kinabuhi. Kini nga matang ingon nga Kristohanon dili kaayo haduol sa kamatuoran kaysa sa mga dili-Kristohanon ug mga dili magtutuo sa unsa ang hinungdan sa pag-anhi ni Hesus. Sumala pa sa pagsaksi sa mga Apostoles, ang pagkabanhaw ni Hesus mao ang unang pagkabanhaw sa mga matarong. Ang pagtuo nga ang Dios nagluwas kang Hesus gikan sa Hades, ang kapadulngan sa tanang pamatasan, mao ang dako nga pultahon nga magdala sa mga magtutuo ngadto sa komunidad sa pagtuo sa mga Kristohanon. Apan ang kaayohan sa pagkabanhaw madapat tawo diin gipakamatarung (justification) sa Dios pinaagi sa pagtuo kang Hesu Kristo. Ang pagtulon-an sa Protestante nga "gipakamatarung pinaagi sa grasya sa pagtuo lamang" (sola gratia, sola fide) nag-antos sa hiwi nga pagsabot gikan sa panahon nga gipaila kini ni Martin Luther niadtong 16th century hangtod sa kasamtangan diha ubang komunidad sa mga Protestante. lamang ngadto sa mga Diha sa iyang nahiwi nga pagsabot, kini nga mahinungdanong baruganan sa Protestante nagamit ingon nga rason sa pagtangtang sa paghimo sa maayong buhat gikan sa "balance sheet" sa Kristohanong pagtunhay. Sa sukwahi, sakto ang pagsabot sa mga Protestanteng repormador sa pagtulon-an ni Pablo nga ang pagkabanhaw nag-usab sa mga magtutuo gikan sa paturagas nga mahilayon (pagano) nga pagtunhay ngadto sa espirituhanong pamaagi sa pagkinabuhi. (Mga Taga-Roma 12; Mga Taga-Galatia 5). Ang punto nga ang pagpadulong ngadto sa matarung nga kinabuhi dili kasegurohan aron maangkon ang pagkabanhaw kondili
usa kini ka timailhan nga kinaiya sa usa ka tawo nga nakadawat niini ingon nga gasa nga gikan sa Dios pinaagi sa pagtuo kang Hesu-Kristo. Ang pagkabanhaw dili lang puro gahom nga nagbuntog sa kamatayon kon kini moabot. Usa kini ka gahom sa bag-ong kinabuhi alang sa pagbuntog sa gahom sa pagkamakasasala diin ang pagpuyo ingon nga matarung diha sa makasasala nga kalibutan mahimong possible. Ang takos nga pagkamatarung (justification) pinaagi sa pagtuo mopadayon ngadto sa aktwal nga pagkinabuhi nga matarung hangtod sa katapusan sa kalibutanhong kinabuhi. Dinhi nahimutang ang kalainan sa walay katapusan nga kaluwasan: ang mga matarung lamang ang mabanhaw tungod kay nakadawat sila sa gasa sa pagkabanhaw, ilang gidaog ang pagkamakasasala ug busa nakahimo sila sa pagpuyo nga matarung. I. Mga Katuyuan: Pagkahuman sa leksyon ang mga magtutuon gilauman nga: 1. Mopadayag sa kalipay sa pagkabanhaw ni Jesus. 2. Makapasalamat sa Dios sa paghimo Nya'ng matarong kanato sa kamatayon ug pagkabanhaw ni Jesus. 3. Pag-amgo nga ang gugma sa Dios kanato mao ang rason nganong giluwas kita ni Jesus. 4. Moapil sa ministeryo sa Iglesya diha sa paghigugma sa uban alang sa pagtubang sa gugma sa Dios kanato. II. Panghunahuna. Si Kristo nabanhaw. Gimatarong kita ni Kristo. Gamitonon: Balaang Kasulatan III. Kasinatian sa Pagtuon A. Inabling Pagsimba 1. Pag-abi-abi- sa pag-abot sa mga bata abi-abihon sila nga malipayon uban ang pagsulti "Malipayong Pagkabanhaw" 2. Awiton kining mga awit: "Alive Forevermore" Alive, alive, alive forevermore! My Jesus is alive, alive forevermore! Alive, alive, alive forevermore! My Jesus is alive forevermore! Sing halleluiah, sing halleluiah! My Jesus is alive, alive forevermore! Sing halleluiah, sing halleluiah! My Jesus is alive! "Christ the Lord is Risen Today" Christ the Lord is risen today, Alleluia! Earth and heav'n in chorus say, Alleluia! Raise your joys and
triumphs high, Alleluia! Sing, ye heav'ns, and earth reply, Alleluia! Love's redeeming work is done, Alleluia! Fought the battle won, Alleluia! Death in vain forbids him rise, Alleluia! the fight, Christ has opened paradise, Alleluia! Lives again our glorious King, Alleluia! Where, O death, is now thy sting? Alleluia! Once he died our souls to save, Alleluia! Where's thy vict'ry, boasting grave? Alleluia! 3. niining Dominggo sa Pagkabanahaw ! Salamat! Salamat kang Jesus ug sa iyang kinabuhi nga gikinabuhi. Salamat nga si Jesus nabanhaw gikan sa mga patay. Salamat kay nabanhaw si Jesus ug kanunay kauban namo, nagatabang aron mamahimong matarong sama kaniya, paghigugma sa uban ug pagbuhat ug maayo. Labaw sa tanan, salamat sa Imong gugma. Kini among giampo sa ngalan ni Jesus. Amen. Inabling Pag-ampo: Malipayon gayud kami, mahal namong Dios, B. Pasgpangandam Pangutana: Nasayud ba kamo unsa ang pagkabanhaw? (Pamati sa tubag sa mga bata nga ilang maihatag) Ipatin-aw: Ang pagkabanhaw mao ang pagkabuhi pag-usab human sa kamatayon. Si Jesus nabanhaw. Siya namatay, apan karon nabuhi pag- usab. Karon atong saulogan ang pagkabanhaw ni Jesus. Mao nga malipayon kini nga adlaw. Ipa-ila ang sugilanon: Mamati kita ug sugilanon gikan sa ebanghelyo ni Juan kabahin sa usa ka nabanhaw gikan sa kamatayon sama ni Jesus. C. Panahon sa Pagtuon Suginli sila sa sugilanon: Si Jesus ang Pagkabanhaw ug ang Kinabuhi Dunay tulo ka managsuon: Marta, Maria ug Lazaro. Nagpuyo sila sa Betanya. Mga maayo silang higala ni Jesus. Usa ka adlaw niana, si Lazaro nagsakit ug grabe ug namatay. Daghang mga tawo ang niadto sa ilang balay aron hupayon si Marta ug Maria. Pagkahuman nahibaloan ni Marta nga si Jesus moadto sa ilang balay ug iya kining gitagbo. Si Marta miingon ni Jesus, "Ginoo, kon naa pa lang ka dinhi, dili unta mamatay ang akong igsuon. Apan nasayud ako nga ang Dios mohatag kon unsa ang imong pangayuon Kaniya.
Ug si Jesus miingon Kaniya, "ang imong igsuon mabuhi pag-usab." Si Marta miingon, "nasayud ako nga mabuhi sya pag-usab panahon adlaw sa pagkabanhaw" Ug si Jesus miingon, "Ako mao ang pagkabanhaw ug ang kinabuhi. Kadtong motuo Kanako bisan tuod sya mamatay, siya mabuhi, ug ang tanan nga buhi ug mituo Kanako dili mamatay. Motuo ka ba niini? Si Marta nitubag, "OO, Ginoo, mituo ako nga ikaw ang Mesiyas, ang Anak sa Dios, nga mianhi dinhi sa kalibutan." Si Maria miduol usab aron himamaton si Jesus. Siya naghilak. Si Maria miingon usab, "Ginoo, kon naa pa lang ka dinhi, dili unta mamatay ang akong igsuon." Sa dihang si Jesus nakakita kang Maria nga uban sa mga tawo nga mihupay kanila nga naghilak usab, mihilak si Jesus. Miadto sila sa dapit nga gilubngan ni Lazaro. Si Jesus nag-ampo sa Dios ug nagpasalamat sa pagdungog sa Iyang pag-ampo. Gusto Niya nga ang tanang mga tawo motuo nga ang Dios maoy nagpadala Kaniya. Si Jesus misulti sa makusog nga tingog, " Lazaro, gawas diha!" Ug si Lazaro migula nga buhi. Si Lazaro nabuhi nabuhi pag-usab kay si Jesus mabuhi pag-usab. Ang Pagkabanhaw ni Jesus nagahatag sa tanan ug paglaum alang sa mas maayong kaugmaon nga magpuyo kauban ang Dios. D. Pagpalalom/ Panahon sa Pagpaambit Pangutana: 1. Unsay mga ngalan sa maayong mga higala ni Jesus sa sugilanon? 2. Unasy nahitabo kang Lazaro? Sa dihang si Marta ug Jesus nagtagbo, unsay giingon ni Jesus kang Marta? ("Ako mao ang pagkabanhaw ug ang kinabuhi. Kadtong motuo Kanako bisan tuod sya mamatay, siya mabuhi, ug ang tanan nga buhi ug mituo Kanako dili mamatay) E. Pagkaplag sa Biblikanhong Kamatuoran Patin-aw: Kini nga sugilanon gikan sa ebanghelyo ni Juan nasulti tungod kay ang mga kristohanon niadtong panahona nag-antus sa grabeng paglutos. Ang tisulat sa ebanghelyo sa Juan gusto iyang dasigon ang mga tawo nga mopadayon sa pagkamatinud-anon taliwala sa daghang mga kalisdanan. Ang pagsaysay sa sugilanon ni Lazaro nga gibanhaw gikan sa mga patay nagtinguha sa paglig-omn sa mga magtutuo taliwala sa kawalay paglaum ug posibleng kamatayon. Ang mesnsahe ni Jesus nga "Kadtong motuo Kanako bisan tuod sya mamatay, mabuhi,"nagpasabot nga ang kamatayon sa mga magtutuo mopadulong ngadto sa tinuod nga bag-ong kinabuhi: kinabuhing walay katapusan sa ngalan ni Jesus. Ang komunidad sa ebanghelyo ni Juan
nagtuo ug dunay pagtuo diha n Jesus bisan sa mga negatibong butang nga ilang giatubang. Sa kang Jesus, sila naluwas. Kini possible tungod sa gugma sa Dios Si Jesus miluwas kanatong tanan. Kita kanunay mapasalamaton sa Dios tungod ang Dios nahigugma pag-ayo kanato. Atong ipaambit ang gugma sa Dios pinaagi sa pagbuhat sa sakto ug maayo ngadto sa uban. F. Paggamit sa Biblikanhong Kamatuoran F. 1. Ipahisgot ang mga bata sa mga paagi nga ilang mapaambit ang gugma sa Dios pinaagi sa paghbuhat sa sakto ug maayo ngadto sa uban. 2. Ipahisgot ug mga programa sa iglesya nga mga ehemplo sa pagpaambit sa gugma sa Dios ngadto sa uban. 3. Pangutan-a ang mga bata kon unsaon nila pag-apil ani nga mga programa. 4. Ipasadula ang ilang mga tubag. G. Panapos nga Pagsimba 1. Awiton ang Awit "Alive Forevermore" 2. Tuguti ang mga bata sa pagbasa sa bersikulo gikan sa Bibliya: "Ako mao ang pagkabanhaw ug ang kinabuhi. Kadtong motuo Kanako bisan tuod sya mamatay, mabuhi (John 11:25b). Dasiga ang mga bata sa pagsag- ulo niini. 3. Kolektahon ang mga halad samtang nag-awit ug haum nga awit. 4. Isulti kining panapos nga pag-ampo: Mahal namong Dios, salamat sa bililhong pagtulon-an nga among nakat- onan karon. Salamat sa Imong gugmas alang kanamo ug paghatag kang Jesus alang kanamo. Tabangi kami sa pagpaambit sa imong gugma sa pagbuhat sa sakto ug mahimong maayo ngadto sa uban. , sama sa gibuhat ni Jesus. Salamnat kang Jesus kay Siya mipakita kanamo kon unsaon pagkinabuhi alang sa uban ug paghigugma sa uban. Sa ngalan ni Jesus kami nagaampo. Amen. Lesson 2 April 23, 2016 - Unang Domingg Human sa Pagkabanhaw- "Pagbuntog sa Kamatuoran Mahitungod sa Pagkabanhaw"
Teksto: Daang Tugon : Bag-ong Tugon: Mateo 28:11-15 Jeremias 28:15-15-17 Kasagarang Panghunahuna: Ang tubag sa mga kagamhanan mao ang pagtabon sa kamatuoran pinaagi sa bakak ug pakasal-on ang tanan nga mutoo niini. Daang Kasabutan: Jeremias 28:15-17 15Unya miingon ako kang Ananias, "Pamati, Ananias! Wala ka sugoa sa Ginoo ug gipatuo mog bakak kining katawhan. 16Busa nag-ingon ang Ginoo nga ipapatay ka niya ug sa dili pa matapos kining tuiga, mamatay ka kay gitudloan mo man ang katawhan sa pagsukol sa Ginoo." 17Namatay gayod si propeta Ananias sa ikapito nga bulan sa maong tuig. Bag-ong Kasabutan: Mateo 28:11-15 11Samtang nanglakaw ang mga babaye, pipila sa mga sundalo nga nagbantay sa lubnganan namauli sa siyudad ug gisuginlan nila ang kadagkoan sa mga pari sa tanan nga nahitabo. 12Unya ang kadagkoan sa mga pari nakigtagbo sa mga pangulo sa mga Judio aron pagplano sa ilang buhaton. Ug ang mga sundalo gihatagan nila ug daghang kuwarta 13ug giingnan, "Ipanugilon ninyo nga sa pagkagabii ang iyang mga tinun-an miadto sa lubnganan ug gikawat nila ang iyang lawas samtang nangatulog kamo. 14Ug kon kini mahibaw-an sa Gobernador, kami nay mag-igo pagsulti kaniya ug wala na kamoy angay kabalak-an." 15Gidawat sa mga guwardiya ang kuwarta ug ilang gituman ang gisugo kanila. Hangtod karon mao kini ang balita nga gipakaylap sa mga Judio. Pangkinatibuk-ang Panghuna-huna: Ang tubag sa mga anaa sa gahum kabahin sa pagkabahaw mao ang pagtabon sa kamatuoran niini pinaagi sa pagsulti og bakak ug pagpatay niadtong nituo sa pagkabanhaw. PAGSABOT SA BIBLIKANHONG TEKSTO Usa sa mga hagit nga gihatagan ni Propeta Jeremias ug daku nga pagtagad mao ang panghitabo sa presensya sa mga mini nga mga propeta. Si Jeremias nagpanulti sa nagsingabot nga pagkagun-ob gawas lang kon ang mga katawhan maghinulsol ug magbag-o. Ang iyang mensahe daku kaayo ang pagka-sukwahi sa mensahe nga gisulti sa mini nga mga propeta. Ang mga mini nga propeta nagpanulti nga mahimong malinawon sila sa ilang pagpuyo. Ang pagsaway ni Propeta Jeremias sa mga mini nga mga propeta atong mabasa diha sa Jeremias 14: 13-16 ug 23: 9-40. Ang mga propeta gitawag aron sa pagdala og mensahe sa Dios, bisan pa kon kini nga mensahe alang sa kalaglagan ug pagkagun-ob, kaluwasan o pagtawag kanila aron sa pagtuman sa sugo ug kabubut-on sa Dios. Dili sama sa mga mas inila apan mini nga mga propeta, nagwali lang sila kon unsa ang ganahan madungog sa mga tawo. Apan ang tinuod nga tigpamaba o mamumulong sa Dios mosulti gayud sa tinuod bisan pa kon kini dili makalipay ug mosulti bisan kon kini masakit pa nga kamatuoran.
Kini ang rason ngano nga ang mga propeta gisakit, gidakop, gipaantus sa mga bunal og usahay ang ilang kasakit hangtud pa gyud sa kamatayon. Ang kamatuoran, bisan pa kon kini dili makalipay sa mga katawhan apan kinahanglan gyud kini isulti ug ang tinuod lamang nga propeta ang makahimo niini aron kini maoy sundon sa mga tawo. Ang mga sundalo nga nagbantay sa lubnganan nahimon saksi sa pagkabuhi ni Jesus. Nahibalo sila kon unsa gyud ang nahitabo, apan mipili sila nga magpaka- hilom. Niadtong panahona, ang usa ka sundalo nga dunay pagabantayan mahimong masilotan sila kon pananglit mapamatud-an nga sila natulog samtang naa sila sa ilang trabahon ilabina kon sila nagbantay og usa ka patay sa usa ka tawo nga gisilotan pinaagi sa paglansang kaniya sa krus. Ang pangulo nga pari aduna usab siyay paagi sa pagtago sa kamatuoran - mahimong gamiton ang ilang gahum ug salapi aron ang mga sundalo dili gyud mosulti sa tinuod. Ang paggamit og suhol (o suborn) maoy usa ka galamiton sa mga gamhanan aron sa pagpahilum sa usa ka saksi. Ang kamatuoran dili gayud molutaw hangtud nga ang tinuod nga saksi magpabilin sa pagpakahilum. Sama usab kanato, ang kamatuoran dili gyud molutaw kon kita nagpabilin nga nagpakahilum. Ang kamatuoran magpabilin nga gilubong kon ang mga saksi magdumili sa pagbutyag niini bugti sa kantidad nga salapi nga gisuhol kanila aron tagoan ang kamatuoran. Dinhi niining kahimtanga, makaingon kita nga ang kamaturaon mahimong ibaligya ug paliton aron kini magpabilin sat ago ug dili gayud mahibaw-an sa tanan. Ang estorya sa pagkabanhaw ni Jesus maoy pagpamatuod kabahin sa kamatuoran sa Dios, nga bisan pag dunay naningkamot nga kini dili mabutyag ug magpabilin sa tago, apan molutaw gyud ang tinuod. Milutaw ang kamatuoran niini tungod kay ang gahum sa Dios mas gamhanan man kaysa bakak ug mga paglimbong. Ang paglimod sa kamatuoran diha sa teksto sumala ni Jeremias sama ra sa pagsupak sa tawag sa usa ka tinuod nga propeta. Ang pagtago sa kamatuoran bugti sa salapi maoy paglubong sa unsa man ang tinuod. Apan, ang kamatuoran sa hitabo sa pagkabanhaw tinuod gyud ug labihan ka gamhanan. Wala pay gahum sa kalibutan nga makapugong niini aron dili mahibaw-an sa tanan ug wala pay usa ka tawo nga makapahunong sa makapadasig nga epekto sa pagkabanhaw nga iyang bation bunga sa iyang pagtuo sa katinuod niini. GIYA ALANG SA MAGTUTUDLO UG TIGPASAYON Ang sayop nga binuhatan o kriminalidad (sala sa pagpatay), kanunay pagasundan og usa ka buhat pagtabon o tumo-tumo nga sugilanon aron sa pagtuis o paghimo sa tinuod nga bakak. Niini nga sitwasyon, ang kamatuoran mahimong mapugngan nga molutaw apan dili gayud kini mamatay. Mahimong kini nga kamatuoran magpabilin diha sa kahiladman sa kasingkasing ug hunahuna sa tawo nga buot motago niini apan moabut gyud ang panahon nga kini mogawas. Ang mga nangulo sa gahum sa mga Hudiyo ug sa Roma nakigkunsabo aron ilang ilubong ang kamatuoran kabahin ni Jesus apan kini nga kamatuoran gihimong buhi sa mga saksi ug sila misulti niini sa walay kahadlok ug tuod man, sa insakto nga panahon nakapausab sa gamhanang nasud sa Roma. Ang makasaysayanong kamatuoran kabahin sa pagkabanhaw nagpadayon pa karon nga gidibatihan ilabina sa hisgutanan sa pagpamatuod niini sa Science. Apan bisan paman kon unsa ang mahimong hukom nila niini, usa lang ang mahimo nato nga
masulti - nga aduna pa gihapoy pagkulang ilabina kon unsaon sa pagpamatuod ang mga nakita, nasaksihan ug nasinati sa mga disipulo sa nabanhaw nga Ginoo. Ang kahibalo kabahin sa pagkabanhaw ni Jesus usa ka Espirituhanong gasa gikan sa Dios nga unang nadawat sa mga disipulo ug gipasa ngadto sa Iglesya ug sa mosunod nga mga henerasyon. Sa kada yugto sa kapanahonan, ang Iglesya adunay buluhaton sa pag-bag-o sa kamatuoran kabahin sa pagkabanhaw ni Jesus. Kauban niini mao ang pagpukaw sa matag sakop sa Iglesya nga mohalad sa ilang kinabuhi aron sa pagmantala ug pagkinabuhi sa mensahe niini. Ang matag kamatuoran, apil na niini ang ginaingon nga "universal truth", nakagapos sa particular nga panahon ug kutura ang pagpamatuod niini. Aron mahimo kini nga buhi ug dunay kalambigitan sa kasamtangan nga kahimtang, kana nga kamatuoran kinahanglan nga mohatag usab og tubag sa mga pangutana sa katawhan. Ingon nga Espirituhanong kamatuoran, ang pagkabanhaw ni Jesus dili lang ilhon nga karaang bahin sa kasaysayan, kondili kinahanglan nga adunay makanunayon ug mahinungdanon nga paglambigit niini diha sa kasamtangan nga kasaysayan sa mga katawhan. Kini mao ang tahas sa Iglesya. Dili gyud siya magpakahilum, kondili, magpadayon sa pagtudlo niini nga mga kamatuoran. Alang sa Iglesya, ang pagmatuod sa ka-tinuod sa kasaysayan ug mensahe sa pagkabanhaw ni Jesus makita gayud diha sa mga nagmatinud-anon ug ingon man sa kalidad sa ilang panagdugtongay. Ang pagkabanhaw ni Jesus tinuod ug kinahanglan nga kini nagapakita og mga buhing timailhan diha sa kinabuhi sa mga magtutuo. Kay bisan pag moingon kita nga nabuhi si Jesus apan ang mga magtutuo walay kadasig sa paghupot og paglaum sa kinabuhi taliwala sa mga problema ug kamatayon, mahitabo gyud nga walay usa nga motuo sa balita nga si Jesus nabuhi. Tinuod gyud, nga sa pagkakaron bisan pa nga nagkadaghan ang mga tinuohan, wala nay mga lihok nga buot mopahunong sa pagtuo kabahin sa buhi nga Jesus. Ug kon duna may mangahas sa paghimo niini, mahimong dili siya magmalampuson ilabina kon siya gikan ra usab mismo sa sulod sa Iglesya. Susi Nga Panghunahuna: Hustong ipahayag ang kadaugan ni Jesus tabok sa kamatayon I. Mga Katuyoan: Nga pagkahuman sa leksyon ang mga bata makahimo sa: 1. Pagsulti sa kamatuoran nga gipakita sa mga magbalantay mahitungod sa pagkabanhaw ni Jesus 2. Sabton ang dili maayong sangpotanan sa dili magsulti sa kamatuoran 3. Mosalmot sa kalihokan sa iglesia diha sa pagsulti mahitungod sa pagkabanhaw ni Jesus. II. Panghunahuna: Hustong ipahayag ang kadaugan ni Jesus batok sa kamatayon Mga Kagamitan: Bibliya (NRSV) papel nga pampaskil, krayola, ug uban pangsining nga mga Papel III. Mga Kasinatian sa Pagtuon : A. Pasiunang Pagsimba
1. Pagabi-abi. Timbayaha ang mga bata sa ilang pag-abot ug sultihi tanan ug nga "Si Jesus nabanhaw, haleluya". Dasiga ang kumustaha ang tanan pinaagi niini nga pulong. 2. Awita kining mga musunod nga mga awit: "Ho-ho-ho-Hosana, Ha-ha-ha -haleluya He-he-he-He saved me, I've got the joy of the Lord" (repeat) Hallelu, Hallelu, hallelu, hallelujah Praise ye the Lord (2x) Praise ye the Lord, halleluya (3x) Praise ye the Lord (pwede nga magdula kamo samtang giawit kining mga awit . tunga-a ang mga bata sa duh aka grupo. Ang unang grupo moawit sa Halleluyah samtang ang ikaduha nga grupo moawit sa Praise ye the Lord. Ang matag grupo motindog samtang sila mokanta sa ilang parte ug usab ang usa ka grupo mao gihapon ang buhaton. Pwede balikon ang awit sa makaduha o makatulo ba kaha). 3. Pasiunang Pag-ampo : Ginoong Dios, salamat niini nga Dominggo nga kami magatuon ug dugang pa Mahitungod Kanimo ug kang Jesus. Salamat sa kamatuoran nga si Jesus nabanhaw. Tabangi kami nga kanunay magsulti mahitungod niini diha sa maong mga pinulongan ug mga gawi. Giyahe kami sa pagsulti sa matuod sa tanang panahon ug sa pagpakita sa Imong gugma ngadto sa uban. Kini ang among pag-ampo pinaagi kang Jesus. Amen. B. Ang Pagpangandam: Ipangutana kini: Nagtuo ka ba nga si Jesus nabanhaw gikan sa mga patay ? Unsay atong buhaton aron mahibaw-an sa tanan kining mga maayong balita ? Karon mamati kita sa usa ka sugilanon kung giunsa pagkahibalo sa mga higala ni Jesus kining mga maayong balita ug giunsa usab sa ubang mga tawo ang paglimod niini ? C. Ang Pagtuon Ibatbat kining maong sugilanon: " Ang Pagkabanhaw ni Jesus" Pagkahuman sa adlawng igpapahulay, sa kaadlawon sa unang adlaw sa semana, ang mga higala ni Jesus nga sila Maria Magdalena, Maria miadto sa lugar diin gilubngan ni Jesus . dihadiha adunay paglinog tungod kay ang anghel sa Dios miabli sa dakong bato nga nagsira sa lubnganan ni Jesus. Giingnan niya sila nga ang Jesus nga ilang gipangita wala na sa lubnganan tungod kay nabanhaw na siya gikan sa mga patay ug siya buhi karon. Gisultihan sa anghel ang mga babaye sa pagadto sa mga disipulo ni Jesus ug sultihan sila niining maayong balita. Busa ang duha ka Maria midagan ug gipangita ang ilang mga higala. Ug sa dihang natagbo
nila si Jesus mismo. Gitimbaya sila ni Jesus ug sila misimba Kaniya. Gisultihan sila ni Jesus nga dili mahadlok apan sa pag-adto hinoon ngadto sa iyang mga disipulo ug sultihan sila nga makigkita Siya kanila didto sa Galilea. Ang mga guwardiya nga nagbantay sa lubnganan ni Jesus miadto sa dakopng sacerdote ug gibalita niya ang nahitabo sa lubnganan ni Jesus ug sa iyang pagkabanhaw. Tungid kay dili gusto sa kadagkoang pari nga ang mga tawo masayod niini nga si Jesus nabuhi pag-usab busa gibayran nila ang guwardiiya ug daghang salapi aron sa pagsulti ug bakak mahitungod niining maong panghitabo. Apan ang duh aka Maria sa diha nga ilang nakita ang mga disipulo ni Jesus misulti sa matood ug maayong balita nga si Jesus nabanhaw gikan sa mga patay ug karon buhi siya. Ug pagkahuman ,ang tanan kanila nakipagkita kang Jesus ug gisultihan sila sa paghimo sa tanang mga katawhan sa pagsunod kang Jesus, sa pagtudlo kanila sa pagsunod sa Iyang mga gipanudlo. Ug miinigon siya kanila nga siya makig-uban kanila bisan kanus-a. D. Pagpalawom sa Pagtulun-an Hisgoti angmusunod 1. Unsay gihimo sa duha ka Maria pagkahuman nilang pakigsulti sa anghel ug kang Jesus? 2. Nagtuo ba kamo ngaang gihimo sa duh aka Maria maayo ? 3. Unsa usab ngadto sa mga guwardiya ug sa mga nangulo ? Ila ba usab nga gihimo an maayo ? 4. Unsay kaha sa inyong pagtuo ang mahitabo kung kita musulti ug bakak ? E. Pagkaplag sa Biblikanhong Kamatuoran Isulti kini: Kinahanglan nga kita sa kanunay magsulti sa matuod ilabi na ang kamatuoran mahitungod kang Jesus nga pagkabanhaw. Atong ipakita diha sa atong mga pagsulti ug mga lihok ang pagtuo nga si Jesus nabanhaw ug nabuhi pag-usab pinaagi sa paghimo ug maayong buhat sama sa gibuhat ni Jesus. F. Ang Paggamit sa biblikanhong Kamatuoran Ipangutana: 1. Anaa ba diri kanato nga nakasinati sa pagpamakak ugwala magsulti sa matuod ? Unsang mga pulonga ang inyong nasulti ? 2. Unsay nahitabo pagkatapos nga ikaw nakapamakak ? Unsay imong gibati ? 3. Nganong kinahanglan man nga magsulti gayod kita sa matuod sa tanang panahon ? 4. Unsaon man nato pagsulti sa uban pinaagi sa atong lihok ug panultihon mahitungod sa kamatuoran nga si Jesus nabanhaw ? Ipahimoa ang mga bata ug usa ka paskil nga sulatan ug mga pulong nga makakuha sa atensyon u gang mga pulong gamiton mao angmahitungod sa pagkabanhaw ni Jesus. Sama pananglit sa sumusunod: Si Jesus buhi !, Matag adlaw sama sa adlaw sa pagkabanhaw kung kita mutoo kang Jesus, Gibuntog ni Jesus ang Kamatayon, siya ang Ginoo sa Kinabuhi ug uban pa. Ingna ang mga bata nga ilang lapatan ug mga sining ang ilang mga buhat.
G. Panapos nga Pagsimba 1. Gamita kining mga awit: Alive, alive, alive forevermore my Jesus is alive, alive forevermore (2x) Sing halleluya, sing halleluya my Jesus is alive forevermore (2x) 2. Basaha kining bersikulo: "Wala Siya dinhi kay \siya nabuhi pag- usab" (Mateo 28:6a) Sultihi ang mga bata nga kinahanglan ila kining masag-ulo nga bersikulo 3. Kuhaa ang mga halad samtang nag-awit sa awit nga angay niini nga paghalad. 4. Kini ang panapos nga pag-ampo: Mahal nga Dios, salamat sa pagtudlo Nimo kanamo niini nga adlaw. Tabangi kami nga mohimo sa maayo sa tanang panahon. Tabangi kami sa pagsulti sa maayo ug tinuod ilabi na gayod sa maayong balitamahitungod kang Kristo nga nabanhaw. Hinaut nga makita diri kanamo ang kinabuhi ni Jesus sa kanunay. Kini ang among pag-ampo pinaagi kang Jesus. Amen. Lesson 3 April 30, 2017 - Ikaduhang Dominggo Human sa Pagkabanhaw - "Takna sa Tawhanong Kahuyangon" Makita sa mga teksto : Daang tugon : 2 Samuel 21:10 Bag-ong tugon: Markos 16:1-8 Kasagarang Panghunahuna: Pagkahuman sa kamatayon ni Jesus, ang mga disipulo nakabsan sa ilang pagtuo, kini ang takna sa ilang kasub-anan, pagkalibog, kahadlok, pagkabagot, ug nawad-an sa pagtuo. Kini nga kasinatian dili kasal-anan kon dili kinahanglan kini nga dawaton ug dalhon ngadto sa tiilan sa Ginoo.
Daang Kasulatan: Ikaduhang Samuel 21:10 10 Unya si Rispa nga anak ni Aia mikuhag sako ug naghimog pasilonganan ibabaw sa dakong bato ug didto siya mipasilong sukad sa ting-ani hangtud sa ting-ulan. Wala niya tugti nga makatugpa sa mga patayng lawas nga gibitay ang mga langgam sa adlaw o ang mga mananap sa gabii. New Testament: Markos 16:1-8 sa paglabay sa adlawng igpapahulay namalit ug pahumot sa Maria Magdalena, si Maria nga inahan ni Santiago ug si salome aron idihog sa lawas ni Jesus. Ug sayo kaayo sa dominggo sa buntag sa misubang na ang adlaw miadto sila sa lubnganan samtang sila naglakaw nag-ingnanay sila; kinsa may ato nga paligiron sa bato aron pag-abli sa lubnganan? (Dako kaayo kining batoha) unya sa paglantaw nila ilang nakita nga naligid na ang bato nga gisira sa lubganan. Busa nanulod sila sa lubnganan ug nakita nila didto ang usa ka batan-ong lalaki nga naglingkod sa tuo nagsul-ob ug taas ug puting sapot ug nangalisang sila. Apan miingon siya kanila, ayaw kamo kahadlok: nangita kamo kang Jesus nga taga -Nazaret, ang gilansang sa krus- wala na siya dinhi- nabanhaw siya! Tan-awa ang ilang gibutangan kaniya. Lakaw kamo ug suginli ang iyang mga tinun-a, lakip si Pedro nga si Jesus nag-una kaninyo sa Galilea; didto inyo siyaang hikit-an sumala sa iyang gisulti kaninyo. Busa nanagan sila pagpanggula sa lubnganan tungod sa kalisang ug wala sila manulti kang bisan kinsa kay nahadlok man sila. Susi nga Panghunahuna: Ang atong kagul-anan mahimong kalipay kung ato kining ihatag sa Ginoo pinaagi sa mga pag-ampo. PAGSABOT SA BIBLIKANHONG TEKSTO II Samuel 21:10- adunay tulo ka tuig nga tinggutom sa panahon ni David ug nangutana siya sa Ginoo unsay hinungdan niini, tungod kini kay gipamatay ni Saul ang taga Gabaon, kagustohan ni Saul nga mawala ang mga Gabaon ug nakasupak kini sa kasabotan ni Josue tali sa taga Gabaa (Josue 9). Sa kagustohan nga mawala ang tunglo nga gidala tungod sa gibuhat ni Saul batok sa Gabaon. Si David nangutana kanila kon unsaon niya pag-ayo sa nagubang relasyon tali kanila. Ang mga nabiling taga Gabaon nangayo ug pito ka lalaki nga kaliwat ni Saul aron bitayon hangtod mamatay, bitayon sila sa Gabaa ang lugar nga didto nagtubo ni Hari Saul. Nagpili si David ug pito ka lalaki , ang duha niini anak ni Rispa, puyopuyo siya ni Saul.Walay gahom o katakos sa pagluwas sa iyang mga anak gikan sa pagbitay. Sa gipakita sa ato nga texto ang mga puyopuyo walay gahom sa pagdepensa ug pagdumili sa gusto sa hari. Kini nga sugilanon nagpakita sa duha ka importanteng kamatuoran ; una, adunay anaa sa gahom nga naggamit sa ilang awtoridad aron sa paghukom sa kinabuhi sa uban. Ikaduha; aNaay mga yano ug inosente nga mag-antos tungod sa sayop nga nabuhat sa mga anaa sa gahom. Nagapakita lang kini nga adunay kinabuhi nga nausik tungod sa sayop nga nahimo sa anaa sa gahom. Si Rizpah wala nay nabilin sa iyang kinabuhi , nag-inusara na lang siya. Niadtong panahona ang anak nga lalaki importante kaayo sa tagsatagsa ka panimalay ilabina sa mga inahan nga byuda.Unsaon nalang sa pagkinabuhi ni Rizpah kon wala nay nabilin sa iyaha? Nagbangotan siya sa kamatayon sa iyang mga anak kinsa mga inosente ug gisakripisyo aron
maayom-ayom ang nagubang relasyon tali sa gingharian ni David ug sa tagA Gabaon. Apan ang byuda susama ni Rizpah nagasalig sa iyang mga anak sa ilang suporta. Ang kinabuhi ni Rizpah natapos sa kamatayon sa iyang mga anak, pero ingon nga mahigugmaon nga inahan, iyang gibantayAn ang mga patayng lawas sa iyang mga anak gikan sa mga mangtas nga mananap.Gisakripisyo ni David ang pito ka kinabuhi aron lang mauli ang nagun-ob nga relasyon tali sa iyang gingharian ug sa taga Gabaon. Si Rizpah naghimo alang sa kaayohan sa iyang mga anak , iyang gibantayan ang ilang patayng lawas gikan sa mangtas nga mananap. Ang tawhanong kahuyang ug bisan pa ang gibungat sa kultura makatampo diha sa pagdasok pa niadtong mga inosente ug sinalikway sa katilingban. Pero bisan pa niiini nga kahuyangon aduna pa gihapoy mitumaw nga dili mapugngang paghigugma sa us aka inahan ngadto sa iyang anak nga nabiktima. Ug mao kini nga gahom nga nagsangkap nato ug paglaom bisan sa labing pait ug dili tawhanon nga panghitabo sa katilingban. Markos 16:1-8- kini nga libro ni Markos gisulat alang sa mga Kristohanon sa Roma. Sa panahon sa paglutos sa Roman mga 64 CE.. Niini nga kamatuoran ang magsusulat nag-ingon nga ang libro nasulat aron pagpausbaw sa pagtoo ngadto kang Jesus, ug sa pagpahinumdom nila nga ang pag-antos apil aron mahimong matinud-anong alagad ni Jesus. Gihatagan ug kabug-aton sa libro mao nga ang Dios namati sa ilang mga pag-ampo ug ang Dios naglihok pinaagi sa ilang pagsaksi ug pagtoo. Ang patay kasagaran dihogan ug lana ug waswasan ug tubig ayha pa ilubong. Si Jesus namatay sa biernes sa wala pa ang adlawng igpapahulay , busa ang pagdihog gi-oktaba usa o giposponed.Sa verse 7 ang mga babaye nga disipulo gisultian ug sayo sa pag-adto " paghatag ug mensahe sa mga tinun-an" pero sa v.8- ang mga babaye"nahadlok ug nalisang" wala sila nagsulti kanila tungod kay nahadlok sila. Masabot kini tungod sa tinan-awan sa katilingban nga ilang giatubang. Ang mga babaye nahadlok tungod kay si Jesus ang ilang agalon gidakop ug gilansang sa mga Romanhon. Ang ila gikabalak-an mao ang pagpanalipod sa ilang kaugalingon nga madakpan tungod sa ilang pagtuo kang Jesus. Ang mga babaye giingnan sa anghel sa pagpakigtagbo sa mga lalaking tinun-an sa Galilea, nganong Galilea man? Tungod kay sa Galilea naa ang mga disipulo misunod kang Jesus (Markos 1:16-20). Human sa pagkabanhaw ni Jesus gusto niya makigkita sa iyang mga tinun-an pag-usab sa Galilea tungod kay usa kini ka lugar nga nagbinugtong ang mga tinun-an sa ilang pagsunod sa nabanhaw nga Ginoo. Ang original nga kataposan sa Markos dili kaayo maayo ug madasigon apan may mga estilo sa magsusulat sa pagbutyag sa talagsaon nga paghulagway sa ebanghelyo, sa pagtagad sa mga magbabasa sa pagbutyag sa kaugalingon sa panghitabo. Ang kababayen-an nahadlok sa pagsulti tungod sa padayon nga paglutos sa mga magtotoo. Ang magsusulat nagpresenta sa usa ka tinooray nga pagbati sa nahadlok nga magtotoon. Ang kalit nga pagtapos nagatawag nato sa pagsabot sa kakusog sa demand aron mahimong tinood nga sumusunod ni Jesus. BUsa kita usab gidasig sa pagbalik s a atong tagsatagsa ka Galilea sa panahon nga ang atong pagtoo mahanap sa mga kabalaka sa kinabuhi. Ang texto nagtawag nato sa pag-apil sa pagsaksi sa nabanhaw nga Ginoo taliwala sa atong mga kahadlok ug mga kabalaka. Nagtawag nato nga mga magtotoo sa pagsangyaw sa mensahe nga si Jesu-Kristo nabuhi. Ang Ginoo sa kinabuhi nabanhaw taliwala sa pagpanlutos ug anaa siya nagaagni kanato sa pag- uban kaniya bisan asa sa pagsangyaw sa maayong balita.
GIYA SA MAGTUTUDLO UG TIGPASAYON Sa pagsunod kang Jesus nga gilansang, ang mga tinun-an pirting guola. Misulod sila sa Jerusalem nga diin puno sa pagsalig nga ang ilang nasod mao ang tinubdan sa kagawasan gikan sa mga gikalagotang Roma ug mga naa sa awtoridad. Ang nasod anaa nay hari sama kang David apan ilang nakita ang hari nga gilansang sa krus, ug ang tanang pagsalig nahagba. Wala na! wala nay makahaw-as nila sa maong pagbati. Nawad-an sila ug hinigugma. Ang pagpangita ug kalingkawasan sa daghang kaliwatan unabis nawala. Ang pagtuo nila ni Jesus, ilang mesiyas, gisulayan sa walay sukod, niining nga yugto, ang ilang pagtuo nagpakyas nila. Unsa bay mahitabo kon ang tawo mawala na jud kaniya ang pagtuo? Sa unang dekada ang dili pagtuo sa Dios( Atheism) dili maoy pillion sa mga tinun-an. Ang ila nga pillion mao ang pagbalik sa traditional Judaism o sa Grego nga relihiyon. Pero si Jesus nagapakita kanila nga ang traditional nga Judaism nakulangan sa ilang pagpangita sa tinooray nga espirituhanong (quest) nagpakita nga wla gayod makapuli sa pagtoo nga gitudlo ni Jesus ug gipakita sa ilaha. Ug walay maadtoan kon asa sila padulong nag-atubang gayod sila ug krisis. Ang mga tinuna-n nakasinati ug pagkawala sa pagtuo ug mao usab ang pagkahimugso sa ilang pagtoo. Ang Dios wala nag-isip nga sala kini apan kahigayonan sa espiritohanong paglambo. Ang Dios mitugbang sa ilang pagkamatinud-anon pinaagi sa iyang pagkabanhaw ug pagpakita kanila sa nabanhaw nga Jesus diha sa iYang himaya. Ang nabanhaw nga Ginoo nibalik sa pagtagbo nila, naggakos nila sa ilang dili hingpit nga pagtoo ug gisugo sila sa pagpakaylap niini nga pagtuo bisan ug dili hingpit. Ang pagtuo sa iglesia ug sa tagsatagsa ka tumotuo mahingpit lamang kon kita mausa ni Jesus sa iyang himaya. Sa pagkakaron ang panaw sa pagtoo nato wala nagsubay sa tul-id ug hapsay nga dalan. Pero motubo kini pinaagi sa mga krisis nga atong matagboan tungod kay si Jesus nagsaad man," ako mag-uban kaninyo hangtod sa kataposan sa kalibotan." I. Mga Katuyoan sa Pagtuon : Nga pagkatapos sa leksyon ang mga magtutuon gihulat nga: 1. Makasulti sa iyang pagtuo kang Jesus Kristo 2. Makaambitsa iyang kaugalingong kasinatian sa diha nga masinati niya ang kahaduol sa Dios sa iyang kinabuhi 3.Maibatbat ang gibati sa usa ka babaye nga wala makakita kang Jesus lubnganan 4. Maipakita ang gugma ug kabalaka sa uban sa panahon sa ilang kagul-anan. sa II. Ang Panghunahuna: Ang atong kagul-anan mahimong kalipay kung atong ihalad sa Dios ang tanan pinaagi sa pag-ampo Galamiton: Bibliya III.Mga Kasinatian sa Pagtuon
A. Pasiunang Pagsimba 1. Pagabi-abi - Timbayaha ang mga bata sa ilang pag-abot. Kumustaha ang matag usa kanila 2. Awit: Kini ang adlaw nga gibuhat sa Dios managmaya , managkalipay Kay kini ang adlaw gibuhat sa Dios, managmaya, managkalipay Kini ang adlaw, kini ang adlaw gibuhat sa Dios. 3. Pasiunang Pag-ampo : Mahal nga Dios,salamat niining matahom nga kabuntagon nga imong gihatag kanamo. Salamat sa imong pagdala kanamo dinhi sa Sunday school. Salamat sa among mga kahigalaan ug mga magtutudlo, sa among mga pamilya ug sa tanan namo nga mahal sa kinabuhi. Labaw sa tanan salamat kang Jesus ug sa imong gugma kanamo. Amen. B. Ang Pagpangandam Ipangutana: Kinsay nakadumdomsa atong estorya sa miaging semana ?( Dasiga ang mga bata sa pagtubag sa maong pangutana) Ingna sila : Ang atong estorya niadtong imaging semana gikuha sa libro sa Mateo. Karon atong balikon ang maong estorya diha sa libro ni Markos. Gusto kong tabangan ninyo ako sa paghisgot niini. C. Ang Pagtuon Balika paghisgot ang maong sugilanon ug niining higayona himoa nga adunay pakig-ambitay uban sa mga bata Ang Pagkabanhaw ni Jesus sumala sa sulat ni Markos Nakahinumdum vba kamomkung unsa nga oras nga ang mga higala ni Jesus miadto sa lubnganan diin si Jesus gilubong ? Miadto sila didto sa may kaadlawon o sayo nga kabuntagon. Unsa nga adlaw kadto sa semana ? Miadto sila sayo sa unang adlaw sa semana Kinsa man kadtong mga higala ni Jesus nga miadto didto ? Ang mga higala ni Jesus nga miadto sa sayong buntag sa unang adlaw sasemana mao sila Maria Magdalena ug us aka Maria. Sumala pa sa sulatni Markos aduna pay us aka higala nga kauban nila sa pag-adto didto, siya mao si Salome Ang usa ka dakong bato nga nagselyo sa lubnganan ni Jesus naabli na ba sa ilang pag-abot ? Oo Nakita ba nila didto si Jesus ? Wala Unsay gisulti kanila? Giingnan sila nga wala na si Jesus didto kay si Jesus nabuhi pag-usab ug nga kinahanglan sila nga moadto sa iyang mga higala o disipulo aron sultihan sila sa maayong balita.
Sa sulat ni Mateo unsay gihimo sa mga babaye ? Ilang pangitaon ang mga tinun-an ni jesus ug sultihan sa maayong balita Apan sa sulat ni Marko sang mga babaye nangahadlok nga wala sila magsulti ni bisan kinsa. D. Ang Pag-inambitay/Pagpalawon HisgotI: 1. Unsay man ang hinungan nga ang mga babaye nangahadlok ? 2. Kung makadungog kag maot nga balita , unsay imong bation ? 3. Kung makadungog kag maayo nga balita, unsa usab imong bation ? 4. Kung maguol kita, unsa man ang makahatag kanato sa kalipay ? 5. Kung kita malipayon, unsay atong buhaton ? E. Pagkaplag sa biblikanhong Kamatuoran Sa sinugdan, ang mga tinun-an ni Jesus mibati sa kahadlok ug kaguol tungod kay wala na si Jesus sa lubnganan apan sa wala madugay,sa diha nga ilang nahibaw-an nga si Jesus nabanhaw gikan sa mga patay, mibati sila sa hilabihan nga kalipay ug puno sa paglaom. Gibati nila nga si Jesus kauban nila. Nahibalo sila nga si Jesus kauban nila tungod kay gibati nila ang iyang presnsya sa matag usa nila nga mga kauban. Gibati nila ang tumang paghigugma sa ilang mga kauban ug kini nahimong ilang kalipay sa matag adlaw. Naga-ampo usab sila sa matag usa ug nakipagambit sa maayong balita sa uban. F. Paglapat sa biblikanhong Kamatuoran Ipangutana: Kanus-a ninyo nasianti ang presensya sa Dios kanimo ? Ingna ang mga bata sa pagambit a ilang ma kasinatian nga ang Dios kauban nila ? Pangutana: Kung ang imong higala masulob-on , unsay imong buhaton ? Dasiga ang mga bata sa pag-ampo sa usag-usa ug pagpakita sa gugma ug kabalaka sa uban, labi na sa mga masulob-on. G. Panapos nga Pagsimba 1. Panak-op nga Awit : "Friends, friends, friends, I have some friends I love I love my friends and they love me I help my friends and they help me Friends, friends , friends, I have some friends I love 2. Basaha kining bersikulo gikan sa Bibliya " Nabuhi Siya, wala Siya dinhi ( Markos 16:6a) Dasiga ang mga bata sa pagsag-ulo ning maong bersikulo 3. Kuhaa ang mga halad samtang nagawit ug awit alang niini 4. Panak-op nga pag-ampo : Mahal nga Dios, salamat sa paghatag kang Jesus kanamo. Nagtuo kami nga siya nakig-uban kanamo. Tabangi kami nga makita si Jesus diri sa among tagsa-tagsa ka kinabuhi labi na diha sa among pagpaambit sa uban mahitungod sa Iyang gugma kanamo. Tabangi kami nga mobati ug alooy kanila ilabi na kadtong masulob-on ug giminaw ug nag-inusara. Panalangini kaming tanan samtang nagapadayon kami sa pagkinabuhi niining umaabot nga semana. Kini ang among mga pag-ampo pinaagi kang Jesus. Amen.
Lesson 4 May 7, 2017- Ikatulong Dominggo sa Pagkabanhaw - Ang Pagpakita ni Jesus kang Maria Magdalena Makita sa Daang Tugon : 2 Mga Hari 7:7-20 Bag-ong Tugon : Mark 16:9-11 Kasagarang Panghunahuna : Ang mga nagsulti sa kamatuoran usahay makahatag sa pagduhaduha mahitungod kanila ilabi na sa ilang hut-ong sa sosyedad May 7, 2017 Ikatulong Domingo human sa Pagkabanhaw: Ang pagpakita ni Hesus ngadto kang Maria Magdalena Daang Tugon: 2 Mga Hari 7:7-20 7Busa sa pagkakilomkilom na, nanagan sila ug gipamiyaan nila ang ilang mga tolda, mga kabayo, mga asno ug ang ilang kampo nga wala gayod maunsa. 8Sa pag-abot niining mga sanlahon sa kampo, nanulod sila sa usa ka tolda. Nangaon sila ug nanginom ug gidala nila ang mga plata ug bulawan ug mga bisti ug nanglakaw sila ug gipanagoan nila kini. Unya namalik sila ug misulod sa laing tolda ug gipanguha nila ang mga butang ug ila usab kining gitagoan. 9Unya nag-ingnanay
sila, "Dili husto ang atong gibuhat. Kining adlawa, adlaw sa maayong balita. Kon magpakahilom lamang kita ug magpaabot hangtod mabuntag, hisakpan kita ug silotan busa mangadto kita sa hari ug suginlan nato siya." 10Busa nangadto sila ug gitawag nila ang mga guwardiya sa ganghaan sa siyudad ug giingnan, "Nangadto kami sa kampo sa taga-Siria ug wala kami nakita ug nadungog didto gawas sa mga kabayo ug sa mga asno nga gipanghigot ug sa mga tolda nga nagtindog nga wala maunsa." 11Unya namalita ang mga guwardiya sa ganghaan ug gisugilon nila kini sa hari. 12Unya ang hari mibangon bisag gabii pa ug miingon sa iyang mga opisyal, "Suginlan ko kamo sa laraw sa taga-Siria batok kanato. Nasayod sila nga wala kitay pagkaon busa nanggawas sila sa ilang kampo aron pagtago. Naghunahuna sila nga iniggawas nato sa siyudad, dakpon kita nila ug ilogon nila ang siyudad." 13Usa sa iyang mga opisyal miingon, "Magsugo kitag pipila ka tawo uban sa lima ka kabayo nga nahibilin aron susihon nila kon tinuod ba kini. Bahala na kon patyon sila total mangamatay man gihapon kita dinhi. Tan-awon nato unsay mahitabo." 14Busa nagpili silag duha ka tawo nga ilang gipasakayg kabayo ug ang hari nagpadala kanila aron pagsusi sa kasundalohan sa Siria. 15Miabot sila hangtod sa Jordan ug nakita nila nga nagkatag sa dalan ang mga bisti ug mga kahimanan nga nabiyaan sa mga taga-Siria sa ilang pag-ikyas. Unya mibalik ang mga sinugo ug misugilon sa hari. 16Unya nanggawas ang katawhan ug gipanguha nila ang mga butang gikan sa kampo sa taga-Siria. Busa ang usa ka gantang nga harina gibaligya na lamang nilag usa ka buok plata ug ang duha ka gantang nga sebada gibaligya usab sa maong kantidad sumala sa giingon sa GINOO. 17Unya gitudlo sa hari ang kapitan nga miuban kaniya aron maoy mobantay sa ganghaan sa siyudad apan gitamaktamakan sa mga tawo ang maong kapitan didto sa ganghaan busa namatay siya sumala sa giingon sa propeta sa Dios sa dihang miadto kaniya ang hari. 18Kay sa pag-ingon sa propeta sa Dios ngadto sa hari nga ang duha ka gantang nga sebada ibaligya na lamag usa ka buok plata ug ang usa ka gantang nga harina ibaligya usab sa maong kantidad ugma sa mga ingon niarong orasa didto sa Samaria, 19ang kapitan mitubag man, "Bisag ablihan pa sa GINOO ang mga bintana sa langit, dili gayod matuman ang giingon mo!" Ug gitubag gani siya ni Eliseo, "Makita mo kini apan dili ka makakaon niini." 20Busa nahitabo kini kaniya kay gitamaktamakan man siya sa katawhan didto sa ganghaan ug namatay. New Testament: Mark 16:9-11 KARAANG KATAPOSAN. 9Human mabanhaw si Jesus sayo sa unang adlaw sa semana, mipakita siya pag-una kang Maria Magdalena. Kaniadto gihinginlan ni Jesus ang pito ka yawa nga diha sa maong babaye. 10Unya milakaw si Maria ug gipahibalo niya ang iyang mga kauban nga nagsubo ug naghilak. 11Sa pagkadungog nila nga si Jesus nabuhi ug nga si Maria nakakita kaniya, wala sila motuo. Kinatibuk-ang Konsepto: Ang pagmatuod sa mga nagsulti sa kamatuoran kasagaran gikapakawalay-bili tungod sa ilang kahimtang sa katilingban. Yawe nga Konsepto: Youth: Ang pangidaron, gender, rasa o katilingbanong- ekonomikanhong kahimtang dili makapahimulag kanato gikan sa pagsulti sa kamatuoran sa pagkabanhaw ni Hesus. Pagsabot sa mga Biblikanhong Panag-ingnan:
2 Mga Hari 7:7-20. Sa maong teksto, wala gitago sa upat ka mga sanlahon ang ilang nalungkab nga mga butang gikan sa mga sundalo sa Sirya, miadto hinuon sila sa opisyal sa hari ug ilang gisulti ang tanan. Ang opisyal wala motuo sa ilang gisulti, labot pa gisugo sa hari ang opisyal sa pagpadala og mga tawo aron sa pagsusi sa maong kampo sa mga Sirianhon. Tinuod ang nahimong taho sa tawo nga gipadala, ug nakahimo sila sa pagkuha sa unsa ang nahibilin sa mga Sirianhon. Ingon nga sangputanan sa pagkawalay pagtuo sa opisyal ug ingon nga gipropesiya sa mga propeta, ang opisyal sa hari namatay. Ang pagkawalay pagtuo sa opisyal naghatod ngadto sa kamatayon, apan ang buhat sa upat ka sanlahon nagluwas sa Israel gikan sa gutom. Kini nga mga tawo nga nag- antos gikan sa makalilisang nga sakit sa panit gibutang sa gawas sa siyudad ingon nga sinalikway tungod sa ilang lawasnong kahimtang. Apan nahimo silang instrumento sa kaluwasan sa Israel gikan kamatayon tungod sa gutom. Marcos 16: 9-11. Kini mao ang hataas nga katapusan sa Ebanghelyo sumala ni Marcos. Ang nabanhaw nga Ginoo nagsugo kang Maria Magdalena sa pag-adto ug sa paghatag sa mensahe ngadto sa iyang mga tinun-an. Apan ang mga tinun-an wala motuo sa pamahayag sa babaye. Kon kita motan-aw pagbalik sa sosyal nga klima niadtong panahona, ang mga pamahayag sa mga babaye giisip nga "dili kasaligan" ingon sa gipasiugda sa Hudiyong historyador nga si Josephus. Ang kahimtang sa mga babaye sa katilingban niadtong panahona ubos. Dili kaayo mahatagan sa pagtagad ang mga pulong sa usa ka babaye. Busa, sa pag-angkon ni Maria Magdalena nga nakakita siya sa nabanhaw nga Ginoo giisip lamang kini nga walay pulos nga pakigpulong. Apan ang teksto nagpakita nga giila ug gigamit ni Hesus ang mga labing wala maandi (most unlikely) nga mga tawo sa pagmantala sa maayong balita. Samtang ang kultura nagsalikway sa mga babaye sa pagsaksi, gibayaw ni Jesus ang ilang espiritu pinaagi sa pagpili kanila sa pag-apil sa pagpakaylap sa Maayong Balita. Si Hesus kanunay anaa sa unahan (beyond) sa bisan unsa nga ginapaabot (expectation). Pinaagi kaniya gipadayag sa Dios ang bag-ong panglantaw ug bag-ong kahimtang nga giinagurahan (inaugurated) sa iyang pag-abot. Sa ingon, ang Dios dili na molihok sa mga balaan nga plano pinaagi sa mga gamhanan, apan mipili sa mga wala mailhing walay gahum ug gihiklin (marginalized) aron mahimong importanteng instrumento sa Dios sa pagpatunhay sa bag-ong kahimtang (reality) ug sa bag-ong kalibotan nga karon nagsugod na sa pagpahayag. GIYA SA MAGTUTUDLO UG TIGPASAYON Ang pamaagi sa kalibutan dili mao ang pamaagi sa Ginoo. Sama sa gipahayag ni Pablo sa iyang Unang Sulat ngadto sa mga taga Corinto, ang ebanghelyo giisip nga binuang sa mga adunay kahibalo. Wala kini gisulti uban sa kaalam apan uban sa kayano niini nga kamatuoran: gilansang si Kristo sa krus. Ang balita sa mga babaye kabahin sa pagkabanhaw ni Jesus gidawat una sa mga labing pinili (elite) nga mga tinun-an ingon nga tabitabi (tale) sa mga mga babaye tungod lamang kay gisulti kini sa "ubos" nga klase sa tinun-an, mga babaye. Sa mga Ebanghelyo, ang mga tawo nga nag-ila nga si Jesus magtutudlo ug propeta naggikan sa gihiklin (marginalized) ug tinamay nga elemento sa katilingban. Kini nga pagpihig nahimong lawom nga sakit ngadto sa ilalum nga panimuot sa mga Hudeo kalakip niini ang mga tinun-an ni Hesus, tingali lakip ang kaugalingon ni Hesus (sa iyang pagtagad ngadto sa Siro- Fenicia nga babaye). Mao na nga kini ang paagi sa pagdawat sa mga tinun-an sa
personal nga pamatuod ni Maria Magdalena ingon nga unang nakasaksi sa pagkabanhaw ni Hesus. Ang kalibutan karon wala kaayo mausab ilabi na hisgutanang pagtagad sa mga babaye ug sa mga kabus. Sa bisan unsang katilingbanong kontekto, lakip ang iglesya, ang mga kabus ug mga babaye (uban sa mga pipila ka ililhong kalainan) kasagaran hilom. Na-obserbahan na nga diha sa pipila ka mga bahin, pipila sa mga batan-ong babaye ang naglikay sa agresibong pagpadayag sa ilang hunahuna tungod sa kahadlok nga mawala ang ilang kaanyag sa mga lalaki. Sa laing bahin, ang mga ilang ekonomikanhon ug katilingbanong kapital aron sa paghamtang sa ilang mga panglantaw nga wala magpakabana sa pagkamaayo. Ingon nga resulta niini ang tanan modangat sa kapildihan. Kasagaran ang kamatuoran moabut gikan sa baba sa mga walay sala ug sa mga gagmay. Diha sa psychology, mahimo nga tungod kini sa kamatuoran nga ang mga tawo nga naa sa kabutang ug mga pamaagi adunay daghang panalipdan, nga magtino sa lawom, espirituhanong rason niini. Sa Wali didto sa Bungtod (Mateo 5), si Jesus miingon, "Bulahan ang mga kabus sa espiritu, kay ila ang gingharian sa Dios." Ang espirituhanong kakabus mahimong sabton ingon nga tugbang sa garbo ug pagkamapahitas-on nga maoy nagpaluyo sa panglantaw sa mga butang. Pananglitan, ang garbo nga nakabase sa pagkalabaw sa salabutan (intellectual supremacy) mahimong magpugong sa usa ka tawo sa pag-ila sa mga simpleng kamatuoran bahin sa kinabuhi. Sila nagasulti ingon nga adunay kahibalo sa tanang mga butang bisan tuod nga naglimbong lamang kini sa ilang kaugalingon . Ang labing batakang mga butang nga naghatag sa kahulogan sa desenteng tawhanong paglungtad mahimong makapalingkawas sa panglantaw sa mga tawo nga gipalibutan sa mga materyal nga kabtangan. lalaki nga ma-impluwensya mogamit sa ilang kahibalo sa kamatuoran. Apan adunay mas Pananglitan, ang mga kabus nga mag-uuma nga nangayo sa gobyerno alang sa tabang sa pagkaon panahon sa El Niño nga nag-aghat unta sa lokal nga gobyerno sa pagpahigayon sa usa ka hinanaling nasudnong programa alang sa tabang sa pagkaon nga maglambigit sa mga importanteng ahensya sa gobyerno uban sa igong badyet ug suporta. Hinunoa, ang mga opisyales sa gobyerno nakakita nga ang hangyo alang sa tabang sa pagkaon napa-ilalom sa termino sa naandang mga polisiya sa gobyerno ug mga pamaagi sa pag-angkon sa normal nga mga panahon. Salamat sa mga edukadong ekonomista ug batid nga mga burukrata, ang operasyon sa gobyerno magsugod sa mga palisiya ug mga pamaagi ngadto sa mga panginahanglan, kay sa magsugod unta kini gikan sa aktwal nga panginahanglan sa katawhan dayon ang paggamit sa mga palisiya ug mga regulasyon aron mapadali ang paghatod. Ang nag-unang mga problema sa gobyerno mao nga kini mamati una sa mga eksperto nga adunay hataas nga listahan sa mga academic credentials nga maoy nagdesinyo og mga programa ug palisiya alang sa mga katawhan tungod kay ang katawhan sa ubos alang kanila wala mahibalo kon unsa ang maayo alang kanila ug alang sa nasud. Usa kini ka katilingbanong pagkabuta nga ang Ebanghelyo adunay tambal. Yawe sa Panghunahuna : Ang idad, sekso, o rasa dil makapugong kanato sa pagmantala sa pagkabanhaw ni Jesus I. Katuyoan : Nga pagkahuman sa leksyon ang mga bata makahimo sa: 1. Makabungat pag-usab ang sugilanon mahitungod sa pagpakita ni Jesus kang Maria
Magdalena 2. Makapamatuod nga ang Dios mogamit bisan sa mga kababayen-an aron sa pagmantala ngadto sa uban ang maayong balita mahitungod sa kaluwasan alang sa tanang katawhan sa Dios. 3.Pagmatuod sa iyang tahas bisan batan-on o hamtong man, babaye o lalaki sa pagpa- ambit sa uban mahitungod kang Jesus u gang kaluwasan sa tanan katawhan sa Dios. 4.Mobulontaryo diha sa programa sa simbahan bahin sa pagmantala sa kamatuoran mahitungod kang Jesus. II. Panghunahuna : Ang idad, sekso ug rasa dili makapugong aron mimantala nato ang kamatuoran sa pagkabanhaw ni Jesus. Materyales : bibliya (NRSV) IV. Ang Kasinatian sa Pagtuon A. Pasiunang Pagsimba 1. Ang Pagabi-abi. Himamata ang mga bata ug ingna, " Bulahang Dominggo Kanimo " 2. Awita: Magmahalan tayo, magmahalan la,la,la,la,la,la (2x) Napakagandang pagmasdan kung tayo'y nagmamahalan (2x) 3. Pasiunang Pag-ampo : Salamat niining bulahang Dominggo Mahal Salamat sa pagtudlo kanamo unsaon sa namong Dios. paghigugma sa uban sama sa imong paghigugma kanamo. Hinaut nga kami sa kanunay maghimog maayo ingon nga imong mga anak. Tabangi kami sa pagpaambit sa maayong balita mahitungod kang Jesus pinaai sa among mga lihok, hunahuna ug pulong labi na gayod mahitungod sa Iyang pagkabanhaw. Sa ngalan ni Jesus kini among mga pagampo. Amen. Ipangutana: Nakahinumdum pa ba kamo mahitungod sa atong sugilanon niadtong 3. Pasiunang Pag-ampo : Salamat niining bulahang Dominggo Mahal Salamat sa pagtudlo kanamo unsaon sa namong Dios. paghigugma sa uban sama sa imong paghigugma kanamo. Hinaut nga kami sa kanunay maghimog maayo ingon nga imong mga anak. Tabangi kami sa pagpaambit sa maayong balita mahitungod kang Jesus pinaai sa among mga lihok, hunahuna ug pulong labi na gayod mahitungod sa Iyang pagkabanhaw. Sa ngalan ni Jesus kini among mga pagampo. Amen. Ipangutana: Nakahinumdum pa ba kamo mahitungod sa atong sugilanon niadtong miaging duha ka semanang milabay? ( Pamatia ang mga tubag sa mga bata ) Isulti kini: Naghisgot kita mahitungod sa pagkabanhaw ni Jesus basis a libro ni Mateo ug sa libro ni Markos. Karon nga adlaw padayonon nato ang paghisgot sa sugilanon nga gisulat ni Markos hangtud nga kita matapos niini. C. Ang Pagtuon: Ipadayon ang paghisgut sa sugilanon gikan niadtong aging semana. Ang Pagpakita Ni Jesus kang Maria Magdalena
Hinumdumi nga sila giingnan nga wala na sa lubnganan si Jesus tungod kay nabanhaw na siya ug nga ang mga babaye kinahanglan nga moadto ug pangitaon nila ang mga higala ni Jesus aron sultihan sa maayong balita. Sumala sa libro ni Markos unsay gihimo sa mga babaye ? Sa libro ni Markos nag-ingon diha nga ang mga babaye nangahadlok ug nga wala silay nasulti bisan gamay ngadto sa uban. Sumala sa libro ni Markos, tungod niini nga si Jesus mipakita kang Maria Magdalena busa miadto ug misulti si Maria Magdalena ngadto sa mga tinun-an ni Jesus nga niadtong higayona nagsuboug nagahilak tungod kay nagtuo sila nga si Jesus patay sa gihapon. Apan sa diha nga nadungog nila nga si Jesus nabanhaw ug nga nakipagkita kini kang Maria Magdalena nga dili sila makatuo. Ang pinakaimportante nga butang mao nga si Maria Magdalena nagsulti kanila sa tinuod. D. Ang Pagpalawon/Paginambitay Ipangutana: Adunay bay higayon sa imong kinabuhi nga nagsulti ka sa tinuod u gang uban wala mutoo kanimo ? Unsay imong gibati ? ( Tuguti nga ang mga bata musulti sa ilang kasinatian.) E. Pagdiskubre sa Biblikanhong Kamatuoran Kinahanglan nga magsulti kita sa matuod. Ang tanan makahimo sa pagsulti sa matuod mahitungod sa pagkabanhaw ni Jesus sa bisan unsang paagi nga mahimo nato. Dili mahinungdanon kung kita bata man o hamtong, babaye o lalaki. Ang pinakamaayo nga buhato mao nga kita makahimo sa pagbinuotan, matinagdanon sa uban sama sa gihimo ni Jesus. Kini ang pinakamaayong gawi ug paagi sapagmantala sa gugma sa Dios kanato. F. Paglapat sa Biblikanhong Kamatuoran 1. Hisgoti ang mga pamaagi kung unsaon sa mga bata nga makasulti ngadto sa uban mahitungod kang Jesus. Ipalista ang ilang mga pamaagi. 2. Tunga-a ang mga bata sa gagmay nga grupo ug papilia silag mga paagi unsaon pagpaambit sa uban mahitungod kang Jesus. Himoa nga ang matag gropo adunay plano kung unsaon nila kini nga mabuhat. 3. Ingna ang klase nga sila mopakita ug us aka plano dungan sa panapos nga pagsimba. G. Panapos nga Pagsimba 1. Awita ang "Magmahalan Tayo" 2. Kuhaa ang mga halad samtang nagawit sapanapos nga alawiton 3. Ingon nga pag-ampo ngadto sa Ginoo, itugot ang matag gropo mopaambit sa ilang plano kung unsaon nila pagtabang diha sa pagpaambit sa maayong balita mahitungod sa pagkabanhaw ni Jesus ug sa gugma sa Dios sa tanan.
Lesson 5 May 14, 2017- Ikaupat nga Dominggo Human sa Pagkabanhaw - Ang Pakyas nga Pagtuo sa Pagpakita ni Jesus Teksto sa Daang Tugon : Genesis 18:1-15 Bag-ong Tugon : Markos 16:12-13 Kasagarang Panghunahuna : Tungod sa ilang hilabihang kasubo , ang mga tinun-an naglisod sa pagdawat sa mga gipanulti mahitungod sa pagkabanhaw ni Jesus Susi nga Panghunahuna : Kung kita gikapoy ug nangahadlok, si Jesus motabang kanato sa pagkuha sa atong mga kahadlok ug makig-uban kanato. Maba-o ang atong mga kinabuhi.
PagpasabotsaTeksto/ Exegesis Genesis 18:1-15: Kini nga mga bersikulo nagacentro sa pagsaysay sa iladong mga kalalakin-an: Sila si Abraham,ang iyang apo nga si Jacob, ug apo sa tuhod nga si Jose. Ang istorya nagatuyok diha sa balaang saad sa Dios ngadto kang Abraham. Ang saad sa Dios ngadto kang Abraham,adunay pipila ka mga elemento. Una, mao ang pagmugna ug usa ka nasud nga maoy magdumala sa yuta sa Palestina (o Canaan, ang pangalan sa lugar sa biblikanhong teksto). Ikaduha, mao ang pagbangon sa umaabot nga hari gikan sa kaliwatan sa mga patriyarka (linya sa mga mga amahan) nga mahimong instrumento sa pagdala sa panalangin sa Dios ngadto sa tibuok kalibutan, pagpabalik sa epekto sa pagsupak ni Adan ug Eva batok sa Dios. Ang pakigsaad nga gihimo sa Dios ngadto kang Abraham diha sa 17:19, nagpamatuod nga ang Dios nagmugna ug mga lihok alang sa katumanan sa Iyang mga saad. Sa Hebreohanong kultura, ang mga kababayen-an gilauman nga manganak ug batang lalaki, nga mahimong rason aron sila mabuhi. Sa Maghuhukom 5:30 giila ang babaye ingon nga "racham", nagkahulugan ug tagoangkan. Busa, ang kada babaye sa panahon sa Daang Tugon buot gyud manganak ug batang lalaki dili ingnon nga garbo apan usa ka tinubdan sa kasegurohan nga sila mabuhi kon ang amahan sa pamilya o bana mamatay. Kon ang babaye dili makahimo sa pagpanganak ilhon kini nga silot. Kondili makaanak ang usa ka asawa, mahimo kining basihanan nga mahimong bulagan siya sa iyang bana. Ang teksto maoy katumanan sa saad sa Dios ngadto kang Abraham diha sa 17:19, sa samang paagi usa usab kinikabuhing timailhan sa dakung gahum sa Dios nga Iyang gihimo nga instrumento ang usa katigulang na nga si Sara alang sa katumanan sa Iyang saad. Kining tigulang nga babaye nga si Sara nahimong kabahin sa katumanan sa kasabutan sa Dios ug ni Abraham. Marcos 16:12-13: Duha ka mga saksi gikinahanglan nga mopamatuod sa saysay o moangkon apan sa gihapon ang mga disipulo nagmatig-a o nagmagahi diha sa ilang pagtuo. Ang ilang kawalay pagtuo maoy hinungdan sai lang kawalay- takus sa pagsabot sa paghulagway ni Jesus sa Iyang kaugalingon ingon nga siya Anak sa Tawo, nga maoy mag-antus, paga-patyon ug mabanhaw sa ikatulong adlaw (Marcos8:31,9:31, 10:33). Pag-antus, kamatayon, ug pagkabanhaw maoy tinuod nga mga marka ni Jesus ingon nga matuod nga Mesiyas. Nag-antus ug namatay Siya diha sa mga kamot niadtong nagdumili sa pag-ila Kaniya ingon nga Siya mao ang Mesiyas ug Anak sa Dios (Marcos14:1, 53-55;15:1-3). Ang Iyang pagkabanhaw nagbuntog sa mga gahum nga naghikaw sa mauswagong kinabuhi. Siya mao ang Dios sa kinabuhi ug ang kamatayon wala nay gahum ibabaw sa gugma sa Dios. Ang mga disipulo gitawag aron sa pagsangyaw sa maong mensahe. Giya sa mga Magtutudlo o sa mgaTigpasayon Uban sa pagbati sa kaguol tungod sa kamatayon sa ilang minahal nga magtutudlo ug higala, ang mga disipulo migahin ug mga adlaw human sa kamatayon ni Jesus pinaagi sa paghandum Kaniya ug pagbalik-lantaw sa Iyang mga pulong ug buhat. Nagpabilin sila sa pag-ila sa usa ka "Jesus"nga ilang nailhan. Apan pinaagi sa pagkabanhaw ni Jesus, Siya mipakita pa og labaw sa Iyang yutan-ong pagkatawo ug misu-obm na sa usa ka bag-o nga pagkamao. Diha sa bag-ong pagkamao si Jesus mipakita Siya ngadto sa Iyang mga disipulo. Ang ilang panagtagbo maoy
nakapalingkawas kanila gikan sa gapos sa ilang kaguol ngadto sa bag-ong gahum sa pagsunod Kaniya uban ang kaikag ug kalipay. Ang mga disipulo nagpamatuod nga si Jesus nagpuyo diha sa usa ka tinuod nga kabag-ohan. Sila usab nagsulti nga ang tanang magtotuo ug sumusunod makahimo sa pagpakighiusa Kaniya bisan asa kita ug bisan sa unsa man nga kahimtang. Apan naa bay tulay nga makadugtong kanato ngadto kang Jesus alang sa bag-ong realidad? Sa pagkatinuod anaa lamang sa atong kaugalingon ang "Jesus sakasaysayan" sumala sa natala sa mga Ebanghelyo. Makahimo usab kita nga makadugtong sa atong kaugalingon sa kasinatian ni Pablo didto sa Damasco. Apan sa laktod, sa unsa kaha nga paagi mahimong possible nga mahibalag nato si Jesus? pagpangita Tungod kay naa kita niining duha ka managlahing realidad o kamatuoran, adunay mga pamaagi o dili ba panginahanglan sa instrumento aron maoy mahimong motabang kanato sa pagdugtong sa daku nga gintang sa atong relasyon ngadto sa Dios. Dinhi maila ang papel saIglesya. Alang sa mga katoliko, ang Iglesya maoy unang sakramento sa Ginoo, buot ipasabot o sa ato pa nga ang Iglesya mao ang makita ug konkreto nga presensya sa Dios dinhi sa kalibutan, busa, ang mga pagtulon-an sa katoliko nagaila nga ang Iglesya mao ang misteryosong lawas ni Jesus kansang tinuod nga paglungtad mapaila diha sa sakramento ug sa buluhaton sa usa ka pari. Para sa mga Orthodox Christians, ang mga ritwal nagsilbi nga bintana sa kalibutan nga naghatag sa mga manimbahay og panan- awon sa walay katapusan nga Dios. Ang mga Kristohanong Protestante nag-isip usab nga ang pulong pinaagi sa pagwali sa magwawali maoy yugto sa pakigtagbo(apil usab ang mga pulong nga gisulti diha sa sakramento) kang Jesus sa dihang Siya nagbuhat sa Iyang tawhanong presensya alang sa tanang magtutuo. Alang sa mga Kristohanong Protestante, kini nagpasabot nga si Kristo, mao ang nagpundar sa Iglesya -ang panagtapok sa mga magtutuo sa pagsimba aron sa pagpaminaw sa mensahe sa pulong, ingon nga Iyang taytayan ug pamaagi sa pagpataliwala sa Iyang Espirituhanong presensya. Para sa mga katoliko, kini usa ka pisikal nga panagdugtong uban ni Kristo pinaagi sa sakramento; apan para sa protestante, usa kini ka espirituhanon nga pakig-uban nga nag-apil sa panghuna- huna, pagbati, handurawan ug uban pa nga mga tawhanong pagkamao (human mental faculties). Dili na kini susama sa orihinal nga kasinatian sa mga disipulo apan nagadala ug igo nga grasya para sa mga matinud-anon ug mga miunong nga masinugtanon kang Jesus. I. Mga Katuyoan : Pagkahuman sa leksyon ang mga magtutuon makahimo sa: 1. Ibalik-lantaw ang pagpakigkita ni Jesus sa mga masulob-on nga mga tinun-an ug sa ilang gibati sa diahang nakig-uban si Jesus kanila. 2. Makahunahuna nga adunay haw-ang sa taliwala sa mga dili mutoo mahitungod sa pagkabanhaw ni Jesus
3.Maipakita ang ilang tahas sa pagpaambit ngadto sa wala motuo nga si Jesus nabanhaw pinaagi sa pagbag-o pagkinabuhi nga hinangponon sa atubangan sa Ginoo. II. Mga Panghunahuna : Kung kita gikapoy ug nangahadlok, gikuha ni Jesus ang atong kahadlok pinaagi sa iyang pagpataliwala sa atong mga kinabuhi. Mabag-o pagusab ang atong mga kinabuhi. Kagamitan : Ang Bibliya III. Ang Kasinatian sa Pagtuon A. Pasiunang Pagsimba 1. Ang Pagabi-abi . Ihatag sa usag-usa ang kayo ning Dominggoha 2. Pasiunang Pag-ampo : Mahal namong Dios, salamat ning adlaw sa Dominggo . Salamat nga makaduol kami Kanimo sa tanang panahon aron pagsinati sa Imopng presensya. Tabangi kami nga mahimo namo ang among mga buluhaton ilabi na sa pagsulti sa uban mahitungod sa kamatuoan nga Ikaw nabanhaw . Hinaut nga Ikaw sa kanunay maanaa sa among iglesia samtang magapadayon kami sa pagministeryo Hinaut nga magauban Ka kanamo samtang magbag-o kami sa among kaugalingon kinabuhi nga hinangpon Nimo. Sa ngalan ni Jesus. Amen 3.Awit: " We are the Church " The church is not a building, the church is not a steeple The church is not a resting place, the church is people I am the church, you are the church, we are the church together All who follow Jesus, all around the world Yes, we're the church together. B. Ang Pagpangandam Ipangutanna: Unsa ang mga sugilanon nga atong natun-an sa maging mga semana ? Kang kinsa si Jesus mipakita sa atong sugilanon ? C. Ang Pagtuon Ipadayon ang paghatag sa sugilanon mahitungod sa pagkabanhaw ni Jesus. Ang Pagpakita ni Jesus sa Duha ka Tinun-an
Human si Jesus mipakita kang Maria Magdalena, mipakita na usab siya sa iyang tinun-an. Ang duh aka tinun-an naglakaw sa dihang natagbo nila si Jesus. Wala nila siya mailhi. tinun-an mahitungod sa pagkabanhaw ni Jesus apan ang us aka tinun-an wala mutoo niini. Ang important dinhi mao nga ang duh aka tinun-an nagsulti sa tinuod. Ang duha mibalik ug misulti sa D. Ang Pagpalawon/Paginambitay Hisgoti: 1. Hunahuna ang pagpakita ni Jesus sa mga masulub-on nga mga tinun-an. Unsay kahay imong gibati sa ilang panagkitaay ? 2. Si Maria Magdalena misulti sa maayong balita mahitungod sa pagkabanhaw ni Jesus . Ang duh aka tinun-an misulti sa tinuod mahitungod sa pagkabanhaw ni Jesus. 3. Nagtuo k aba nga ikaw usab makasulti mahitungod sa maayong balita sa pagkabanhaw ni Jesus ? E. Pagkaplag sa Biblikanhong Kamatuoran Kinahanglan nga kita maninguha sa pagsulti sa maayong balita mahitungod sa pagkabanhaw ni Jesus sa tanan. Walay kabalaka kung ang atong gisangyawan dili mutoo, Ang pinakamaayong buhat nga kita mosulti ngadto kanila mahitungod niining maong kamatuoran ug nga magapadyon kita sa pagkinabuhi nga mahinangponon sa Ginoo. F. Ang Paglapat sa Biblikanhong Kamatuoran 1. Ingon nga usa ka klase, maglist ug mga paagi kung unsaon nga ang matag usa makatabang sa ministeryo sa iglesia diha sa pagsabwagmahitungod sa pagkabanhaw ni Jesus. 2. Ang matag bata magpili kungunsay iyang himoon ingon nga iyang tahas ug musaad niini. 3.Ang matag usa magsulat ug iyang pagampo pasalamat sa Ginoo sa makanunayong pakig-uban sa Dios sa ilang kinabuhi ug pangayoon Kaniya ang tabang sa tahas nga iyang gisaad nga pagabuhaton diha sa pagsabwag sa kamatuoran nga si Jesus nabanhaw. G.. Panak-op nga Pagsimba
1. Ihatag ang higayon nga mabasa sa mga bata angilang mga gisulat nga pag-ampo 2. Panak-op nga awit: God answers Prayer in the morning God answers prayer at noon God answers prayer in the evening So keep your hearts in tune.
Lesson 6 May 21, 2017 Ikalimang Dominggo Human sa Pagkabanhaw/UCCP Sunday: "Pagsaulog sa Pagkabanhaw" Mga teksto: Daang Tugon: Exodus 16:1-26 Bag-ong Tugon : Lukas 24:36-46 Kasagarang Panghunahuna: Si Jesus mianhi aron sa pagpakig-uban kanato sa kasagaran, ordinaryo ug naandan nga mga buluhaton ug mga pakigbisog. Susi nga Panghunahuna : Si Jesus nakig-uban kanato sa matag adlaw sa kasagaran, ordinaryo ug naandan natong buuhaton ug pagpakigbisog. Kinahanglan masayod ta niini ug hawiran kining maong kamatuoran. PAGSABOT SA TEKSTO Exodo 16:1-26. Chapters 1-15 sa sinugdanan diha sa kinabuhi ni kang Moises gipasiugda kon giunsa siya paglingkawas ug pagbangon sa mga Ehiptohanong princesa. Gitudloan ug giumol ilalum sa kustombre ug trasdisyon sa mga Ehiptohanon. Pinaagi sa pagbansay ug pagpaliwat sa Ehiptohanong buhat aron mahimong usa ka Eghiptohanon apan sa dugo usa sya ka Israelinhon. Iyang nasaksihan kon giunsa sa gitahasan nga agalon sa trabahuon pagtagad ang iyang igsuong Isrealinhon ug dili siya malinawon ngadto nakakita siya ug hustisya niining mga trabahante. Mao katoy hinungdan ang Dios mitawag kang Moises aron mangulo sa mga katawhan ngadto sa Yutang Saad. Si Mo ises nahimong tigpamaba^ sa pasulti sa mensahe sa Dios ngadto sa hari sa Ehipto. Ang Dios migamit kang Moieses aron sa pagpakita sa Iyang makusganong gahum ibabaw sa Ehiptohanong Paraon. Ang panagtagbo ni Moiese ug Paraon nag-presentar sa panagtagbo sa Dios ngadto sa dios-hari. Busa mao kadto ang pagsudya sa gahum taliwala sa Dios sa Israel ug dios-hari sa Ehipto. Ang ilhanan ug kahibulongan gahum sa Dios mibuntog sa gahum ni Paraon. Kapitulo 15-18 nagsaysay sa panghitabo sa Exodo. Kini gipakita kon giunsa sa Isrealinhon pagbalhin gikan sa Ehipto ngadto sa Yutang Saad. Dili kini sayon nga dalan. Mipanaw sila gabii ug adlaw didto as kamingawan diin ilang nasaksihan ang paghatag, pagbantay ug pagpanalipod, dunay mga panahon nga ang mga katawhan nag-reklamo kang Moises sa pagkaon ug tubig tungod sa kanihit. Ang Dios nagpadayon sa pagpaminaw sa ilang mga reklamo ug mitubag sa ilang mga gikinahanglan. Ang Dios nga milingkawas gikan sa madaug-daugon nga pagtagad ilalum sa mga kamot sa gitahasan nga agalon sa trabahuon nagpabilin nga mationud-anon ang Dios sa ilang panginahanglan iyang saad aron sa pag-andam sa Lucas 24:36-46. Nia ning nailing Judio nga pagtuo nga mikulanap niadtong panahona kabahin sa ideya sa labaw sa kinaiyahan nga mga binuhat sama sa mga anghel nga nagtakuban sa nagkalain-laing hulagway. Ang nabanhaw nga Jesus nakadawat sa samang pagtagad sa dihang ang ubang mga disipulo sa katapusan nadani nga siya tinuod nga mesiyas nga nabanhaw sa mga patay.
Ang teksto usab nagpakita sa kinaiya sa disipulo sa ilang mubo nga pagsabot bahin kang Jesus ingon nga Mesiyas. Si Jesus kinahanglan nga mopatin-aw napud ngadto kanila kabahin sa iyang pagkamao ingon nga Mesiyas (vv. 46-48). Sama sa Marcos, ang disipulo sa Lucas naglisod pagdawat sa kamatuoran sa mainantusong Mesiyas tungod kay ilang gipaabot usa ka Mesiyas nga moluwas kanila gikan sa pagkaulipon sa Romanhong Emperyo (24: 21). Nilaum usab sila sa usa ka politikanhong Mesiayas. Si Jesus luag o maaghop nga mipahayag ngadto sa duha (v.26), kabahin sa tinuod nga kinaiy sa Mesiyas. Bisan pa sa ilang ka-walay pagtuo ug gamay nga pagsabot, Iyang gipasaligan nga ilang madawat ang Balaang Espiritu nga gikan sa Amahan. Ang pagkabanhaw ni Jesus nagdala ug bag-ong pagsabot ug Iyang pagkabanhaw bag-ong nagpamalandong sa disipulo sa ilang panginahanglan ngadto sa pag-bag-o sa ilang pakigsaad sa tahas nga ilang gidawat sa dihang misaad sila sa pagsunod kang Jesus. tinan-awan ngadto sa Iyang disipulo. Ang GIYA SA MAGTUTUDLO UG TIGPASAYON Bisan tuod dunay walay kinutubang gintang sa walay katapusan ug sa kalibutanong gingharian, si Jesu-Cristo ang tawo nga nagpuyo ug namatay alang kanato, ug nabanhaw ug nikayab sa Diosnong gahum.-naay gahum sa pagtulay sa maong gintang. Diha kaniya ug pinaagi kaniya makaduol kita sa Dios halapad nga kalibutan. Sa pagkatinuod, si Jesus ang nabanhaw nga Manluluwas, nagdala kanato gawas sa Iglesya aron nga kita mausa kaniya sa atong matag-adlaw nga mga kinabuhi ug mga pakigbisog. Dili ta moingon nga si Jesus anaa sa pakigbisog sa mga katawhan, apan aduna Sya'y pasalig nga anaa siya uban kanato sa dihang moharong kita sa kalibutan aron pagsunod kaniya kon diin ang katawhan atua. Dunay pipila ka mga magtutuo nga naghunahuna kay sa dihang Jesus nibiya sa kalibutan ug naa sa Iglesya pinaagi sa espiritu lamang, mao nga hingpit nga maayo lang nga magpalayo sa mga hagit nga naghimo sa mga katawhan nga kabus dinaug-daug ug sinalikway tungod kay kini dili man butang nga espirituhanon. Igo na sa ilaha ang pag-awit ug "sa iya ang himaya, gahum ug kahalangdon" ngadto sa Dios ug human sa pagsimba mobalik sila sa ilang naandang kinabuhi ug pagpanglimbong ug pagpasakit sa mga tawo aron sa pagtagbaw sa ilang kaugalingon, sa ilang kaharuhay, ganansya, himaya ug kadungganan Kini nga pamatasan diha sa Kristohanong katilingban ug gitawag sila nga New Religious Movement, kadagahan nila nasulod na sa UCCP kongregasyon. Ang mga matinud-anong miembro nagadipensa gayud labina sa pagsimba ug sa Kristohanong Edukasyon nga programa. Ang ubang mga Pastor, sa usa ka rason ug sa lain pa, midangop sa ilang teolohikanhong pagsabot nga miwali pa gani sa dunot nga ebanghelyo. Ang tinuod nga Iglesya ni Jesu-Cristo nagpangita sa pagpadayon sa kalibutanong ministeryo ingon nga matinud-anon ug maunongon ngadto kaniya. Ang UCCP naningkamot sa pagpanalipod sa iyang kaugalingon sa nagakamang nga pagsulong sa New Religious Movement nga mga grupo nga sa katupasan makahimo sa mga lokal nga kaiglesyahanan ug kongregasyon nga dili na matinud- anon ug maunongon sa ebanghelyo ni Jesu-Cristo. Pwedeng ma-konsiderar nga lihok kini sa yawa aron mabahin ang Iglesya, mga dunot nga pangulo sa iglesya ug mga magbubuhat ug nangulo sa pagsimba ug mga dios-dios o bahandi kaysa tinuod nga Dios sa Bibliya
Ang pagpanginlabot sa kongkretong pagpakigbisog subay sa Biblikanhong Propretanhong tradisyon nga si Jesus mismo gigukod sa iyang ministeryo mao ang timaan nga siya maunongon kang Jesus. Sa pagkatinuod padulong sa sukwahi nga pag-ila sa kultura nga mohimaya sa daghang mga kalampusan, labaw sa kaugalingong kagawasan aron makabaton ug kaharuhay. Kon dili ingon ani, dili kini tinuod nga iglesya ni Jesu-Cristo. Kabantugan, pagpanag-iya, gahum ug impluwensya, kagawasan sa kalisod, kadaut ug mga sakit mga natural nga tawhanong pangandoy apan kini mga saad sa New Religious Movement. Dili lisod ilhon ang matinud-anong iglesya: ang kinabuhi nasangkap sa dugo sa mga martir. I Mga Katuyuan: Nga magkahuman sa leksyon ang mga bata makahimo sa: 1. Makatukib sa tanan ang pagbisita ni Jesus sa iyang mga tinun-an 2. Makasulti kung giunsa ni Jesus paghatag ug paglaom sa iyang mga tinun-an sa pangadlaw-adlaw nila nga kinabuhi ug buluhaton. 3. Ipamatuod ang kamatuoran nga si Jesus kanunay nakig- uban kanato sa matag adlaw ug pasalamatan ang Dios niana. 4. Sabton ang kahulugan sa giingon ni Jesus " ang kalinaw magaanaa kaninyo" 5. Ipakita ang pagtoo sa Dios sa dihang nahibaloan nga si pagsaulog Jesus niinignadlawa uban sa mga higala ug kaila. nga malipayon nabanhaw nga II. Mga Panghunahuna: Ang Dios kauan nato sa adlaw -adlaw sa kasagaran, ordinary ug naandan nga mga buluhaton. Ato lamang sabton ug tohuan kini nga kamatuoran pinaagi sa mga pagpasalamat Mga Kagamitan¨ Bibliya, papel ug krayola III. Mga Kasinatian sa Pagtuon A. Pasiunang Pagsimba 1. Pagabi-abi. Abiabiha ang mga bata sa mga pulong " Malipayong kasumaran!, Bulahan nga dominggo UCCP" 2. Awit; " Faith of our FathersLiving Still" 3. Pasiunang Pag-ampo: Mahal nga dios, salamat kang Jesus Kristo ug sa iglesia ga iyang gitukod gikan niadtong Iyang pagkabanhaw. Salamat sa UCCP nga kabahin sa mga iglesia nga gimugna ni Jesus. Gisaulog namo angkasaulogan sa maong iglesia karon. Salamat sa mga katawhan nga nahimong kabahin niining maong iglesia. Hinaut nga imong panalanginan kining iglesia samtang magapadayon kami nga matinud-anon gna magalihok sa imong mininsteryo dinhi sa kalibotan. Kini ang among pag-ampo sa ngalan ni Jesus. Amen 4. Awit: " We are the Church" The church is not a building, the church is not a steeple The church is not a resting place, the church is people I am the church, you are the church, we are the church together All who follow Jesus, all around the world Yes, we're the church together.
A. Ang Pagpangandam Isulti: Karon nga adlaw, atong gisaulog ang ika 69 nga kasumaran sa atong simbahan. Ang United Church of Christ in the Philippines natukod niadtong May 25, 1948. Kini mao ang simbahan nga gitukod ni Jesus Cristo mga duha na ka libo ka tuig ang minglabay niadtong Iyang Pagkabanahw. B. Ang Pagtuon Padayon sa paghatag mga sugilanon mahitungod sa pagkabanahw ni Jesus . Pwede nga basahon mo muna ang bersikulo gikan sa Bibliya sa dili ka pa mopadayon sa paghisgot sa mga sugilanon. Si Jesus Mipakita sa Iyang mga Tinun-an Ang mga tinun-an ni Jesus uban sa ilang mga kauban nagkatipon-tipon didto sa Jerusalem. Ilang gihisgotan ang mga daghan nga higayon si jesus nagpakita sa ilang mga higala. Samtang naghisgot sila mahitungod kang Jesus, diha-diha miabot sa ilang taliwala si Jesus. "Ang kalinaw magaanaa kaninyo" miingon si Jesus. Ang mga tinun-an nangahakurat. " Nganong nakurat man kamo ug nagduhaduha ang inyong mga kasingkasing ? Tan-awa ang akong mga kamot ug mga tiil. Tan-awa nga ako kini siya.Hikapa ninyo ug tan-awa kung wala ba akong lawas Ug panit sama sa kalag ingon nga maoy inyong pagtoo kanako. Ang gma tinun-an nalipay kayo apan anaa pa gihapon sa ilang kasingkasing ang pagduhaduha ug anaa ghapon ang pagkamangha kung si Jesus ba gayod kining nakigsulti kanila. Gihatagan nila si jesus sa sinugba nga isda ug mikaon siya niini. Si Jesus misulti kanila nga kon unsa man ang nasulat mahitungod Kaniya diha sa libro ni Moises, sa mga libro sa mga propeta ug sa mga salmo natuman na gayod. Busa ang mga tinun-an nakasabot sa iyang gipanulti. Sila usab iyang gisultihan nga ang Mesiyas, nga mao Siya, kinahanglan nga magantos ug sa ikatulo ka adlaw mabanhaw gikan sa mga patay. Ug diha nakita nila ang kamatuoran. C. Ang Pagpalawon/Paginambitay Hisgoti: 1. Ngano kaha nga giabiabi sila ni Jesus sa mgapulong " Ang kalinaw magaanaa kaninyo?" 2. Unsay imong buhaton kon makita moo si Jesus ? ( tuguti nga ang mga bata makasuhid sa mga possible nga mga tuba) 3. Posible kaha nga makita nato si Jesus karong mga panahona ? ( ang mga batakinahanglan may maisulti) D. Pagkaplag sa Biblikanhong Kamatuoran
Makita nato si jesus sa karon nga panahon diha sa atong mga kaiglesyahanan. Timan-I nga ang simbahan mao ang mga katawhan. Ang simbahan mao ikaw ug ako, kitang tanan. Atong makita si Jesus sa atong tagsatagsa ka mga kinabuhi. Ang pinakamaayong paagi nga maipakita nato ang atong paghigugma kang Jesus mao ang paghigugma sa atong mga kauban.Nasayod ta nga si Jesus ania sa atong kianbuhi tungod kay matag usa kanato ania alang sa usag-usa, ug diha niana nasianti nato ang ilang gugma ug nga ato usab sila nga gihigugma. Kini ang tinuod nga pagkaanhaw ni Jesus nga atong gisaulog nga malipayon ug pagpasalamat. E. Paglapat sa biblikanhong Kamatuoran 1. Ipangutana: Usnay atong bation kung masayod ta nga ang us aka tawo nahigugma nato ? Unsay atong bation nga ang presensya ni Jesus sa atong mga kinabuhi makita pinaagi sa mga kinabuhi sa uban? 2. Dasiga ang mga bata sa paghisgot niini pagkahuman hatagi ug panahon ang mga bata nga magdibuho ug mga talan-awon diin maipakita ang paghinigugmaay sa usag-usa. F. Panapos nga Pagsimba 1. Basaha ang Lukas 24:36b. Si Jesus mitindog sa taliwala nila ug miingon" angkalinaw magaanaa kaninyo" Dasiga ang mga bata sa pagsag-ulo ning maong bersikulo. 2. Hatagi sa panahon ang mga bata nga ihalad ang ilang mga dibuho nga nagpakita ug panaghigugmaay sa usag-usa . Samtang naghalad ang mga bata kuhaa usab ang halad. Mag- awt ug us aka alawiton nga angay niining higayona. 3. Panapos nga Pag-ampo: Salamat Ginoo niining Dominggo alang sa UCCO diin mahimo kami sa pagsaulog ingon nga usa ka simbahan ug diin ang presensya ni Jessu Cristo makita sa tanan nga ania dinhi. Hinaut nga amo gayod maipakita sa tanan nga kami nagtoo sa pagkabanhaw ni Jesus ug nga among maibahagi sa uban ang iyang gugma alang sa tanan. Salamt sa mga paghigugma nga gipakita sa mga katawhan diri kanamo. Sa ngalan ni Jesus. Amen 4. Panak-op nga Awit: " That's Why We are UCCP Lesson 7 May 28,2017 - Ikaunom nga Dominggo Pagkatapos sa Pagkabanhaw/Dominggo sa Pagkayab "Ang Pagpaabot sa Katumanan sa Paghari sa Dios dinhi sa Kalibotan" Mga Teksto: Daang Tugon: Daniel 12:13
Bag-ong Tugon : Markos 16:15-20 Kasagaran nga Hunahuna : Si Jesus mikayab/,isakangadto sa langit aron sa pagdawat sa awtoridad sa Dios aron sa pagmatuod sa katumanan sa paghari sa Dios sa kalibotan Yawe sa Panghunahuna: Si Jesus mikayab ngadto sa kalangitan aron apgdawat sa iyang awtoridad gikan sa Dios Amahan aron sa pagtuman sa kabubut-on sa Dios sa umaabot nga kataposang mga adlaw Daang Kasabotan: Daniel 12:13 13"Ug imong pagkamatinud-anon hangtod sa kataposan. Unya mamatay ka apan mobangon aron pagdawat sa gitagana alang kanimo inig-abot na sa kataposan." ikaw, Daniel, padayona ang Bag-ong Kasabotan: Mark 16:15-20 15Miingon siya kanila, "Panglakaw kamo sa tibuok kalibotan ug isangyaw kining Maayong Balita ngadto sa tanang mga tawo. 16Ang motuo ug magpabunyag maluwas, apan ang dili motuo, silotan. 17Ug mao kini ang mga timaan nga mabatonan sa mga motuo: sa akong ngalan maghingilin silag mga yawa ug manulti silag lainlaing mga sinultihan. 18Makakupot silag mga halas ug kon makainom silag hilo, dili sila maunsa. Itapion nila ang ilang mga kamot sa mga masakiton ug mangaayo sila."19Human makigsulti kanila ang Ginoong Jesus, gibayaw siya ngadto sa langit ug milingkod sa tuo sa Dios. 20Ug nanglakaw ang mga tinun-an ug nagsangyaw sa Maayong Balita sa tanang dapit. Mitabang gayod kanila ang Ginoo ug nagpamatuod sa ilang giwali pinaagi sa paghatag kanila ug gahom sa pagbuhat ug ilhanan.] Kinatibuk-ang Panghunahuna: Mikayab si Hesus ngadto ngadto sa langit aron sa pagdawat sa gahum sa Dios aron mahimong kamatuoran ang paghari sa Dios diha sa kahingpitan. Sentro nga Panghunahuna: Mikayab si Hesus ngadto sa langit alang sa pagdawat sa gahum sa Dios aron mahimong tinuod ang Dios diha sa kahingpitan. Pagsabut sa Biblikanhong Kasayuran Daniel 12:13. Ang bili sa kahibalo bahin (theological) sa Dios sa libro sa Daniel sa pagkatinuod napahanungdan (merited). Ang kapitulo 5, bersikulo 21 naghisgut kabahin sa Labing Halangdong Dios ingon nga Dios nga labaw pa sa gingharian sa alibutan. Ang panan-awon ni Daniel nga naka-rekord sa (7:11, 26-27, 8:25, 9:27, 11:45, 12:13) naghulagway sa kadagan sa Dios. Ang gingharian sa kalibutan Gingharian sa Dios ug sa umalabot nga mesiyas (2:44, 7:27). Ang 12:13 adunay tulo ka mahinungdanong sentro sa panghunahunaha, "matinud-anon hangtod sa katapusan... mamatay apan mabuhi... pagdawat sag anti sa katapusang panahon." Nagpasiugda kini sa kamahinungdanon nga adunay pagtuo sa Dios hilabina sa panahon sa krisis ug sa dakong kasakitan, tungod kay pinaagi lamang sa pagtuo
nakalatas si Daniel gikan sa tango sa kamatayon. Nagpabilin siyang matinud-anon sa panahon nga gisulayan siya aron isalikway niya ang pagtuo sa Dios. Ang pakigsaad mao nga bisan mamatay siya mobangon siya pag-usab, usa kini ka pakigsaad nga nagapadayon ngadto kang Hesus bisan pa man ug mopadayon ngadto sa mga motuo kaniya. Ang pagkamatinud-anon ni Daniel naghatag kaniyag katungod sa pagdawat sa maong gasa. Ang libro sa Daniel padayon nga nagtawag ngadto sa mga matinud-anon sa pagpabilin nga lig-on ug matinud-anon hangtod nga sila modangat sa ilang katapusan. Ang katapusan sa kinabuhi anaa diha sa ilang kadugtongan sa Dios. Makasinati sila sa kamatayon apan mobangon sila pag-usab aron sa pagdawat sa ilang ganti. Ang pagdawat sa ganti usa ka pagdapit, apan alang sa mga magtutuo dili kini mao kinauyokang pundasyon para sa pagpadayag sa sa pagtuo sa Dios, tungod kay ang pagbutang sa pagtuo ngadto buhat mao ang katapusang pagpadayag sa atong pagtuo sa Dios. Si Daniel nagdapit kanato sa pagbuhat sa ingon, ug magpabiling matinud-anon sa bisan unsang kahimtang sa kinabuhi. Mark 16:15-20. Sa 6: 7-13 naghatag si Hesus ngadto sa iyang mga tinun-an sa "gitagaan silag gahom sa paghingilin sa mga yawa... (v.7), gipadala nga tinagurha(v.7). Sa bersikulo 12, ang mga tinun-an nanlakaw " ug nagwali nga ang mga tawo kinahanglan maghinulsol sa ilang mga sala." Sa bersikulo13, "Ilang gihinginlan ang daghang mga yawa ug gihaplasan nilag lana ug giayo ang daghang mga masakiton. they drove out many demons, and rubbed olive oil on many sick people and healed them." Kini nga sugo gisubli ug gipatin-aw pag-ayo diha sa 16:15- 18. Mao gihapon nga mensahe ang gipalapnag ug gisangyaw ngadto sa tibuok kalibutan ug ang Maayong Balita giwali ngadto sa tanang katawhan. Ang magsusulat sa Lucas naghatag og kamahinungdanon sa panghunahuna nga si Hesus mao Manluluwas sa tanan. Sa Isaias 36:5-6, gihatagn ug gibug-aton ang panghunahuna nga ang kapanahonan sa Mesiyas mapadayag pinaagi sa pag-ayo sa mga masakiton, ang amang makasulti, ug ang katawhan sa Dios mahimong saksi sa Dios alang kaniya (Isaias 43:10). Gikutlo ni Lucas ang panglantaw ni Isaias nga gipamatud-an ni Hesus sa iyang pag-sugo sa iyang mga tinun-an sa pagbuhat sa mga milagro. Ang bersikulo 17 naglakip sa tanang magtutuo. Dinhi si Hesus naglakip sa tanang magtutuo sa pagbuhat sa mga milagro pinaagi sa gahum sa Balaang Espiritu. Giila ni Hesus ang kahuyangon sa iyang mga tinun-an. Ang bersikulo 14 nagkanayon: "Gisaway niya sila tungod sa ilang pagkakulang sa pagtuo ug pagkagahi sa ilang ulo kay wala man sila motuo niadtong nakakita kaniya nga nabanhaw." Apan, sa gihapon si Hesus nagtuo sa ilang kapasidad sa pagbag-o ug mao nga iya silang gidasig sa pag-adto sa tibuok kalibutan. Wala pasagdahi ni Hesus ang iyang mga tinun-an - siya nag-uban kanila ug naglihok pinaagi kanila (b. 20). Ang teksto nagpadayag kanato nga ang Dios diha kang Hesus nagpadayon sa pagtawag kang bisan kinsa nga moapil sa iyang kinatibuk-ang buluhaton (universal mission). Sa walay pagtagad kahimtang sa kinabuhi, mga maduhaduhaon sama sa unang mga tinun-an, kita usab usahay nagmagahi sa pag-adto tungod kay nahadlok kita ug ang pagduhaduha nagtabon sa atong panglantaw apan ang Dios sa kanunay ania uban kanato sa pag-giya ug naglihok kanato ug pinaagi kanato.
Giya alang sa mga Magtutudlo ug sa Uban pang mogamit niini nga pagtulon- an: Diha sa Kristohanong pagsabot, ang pagkayab ni Hesus ngadto sa himaya sa Dios aron pagdawat sa gahum sa Dios sa pagdala sa kabuhatan ngadto sa panahon sa katapusan pagpamunga nagtimaan sa katapusang kapitulo sa buhat sa Dios sa kaluwasan. Sa katapusan, kuhaon pagbalik sa Dios ang iyang katungod ingon Magbubuhat sa tibuok kalibutan gikan sa Yawa, ang tigpakaron-ingnon. Mao kini ang katapusang pagalum ug panan-awon sa tawo ingon nga gipakaon pinaagi sa pagsalig sa matinud-anong pulong sa Dios. Apan dili kini nga hulagway ang gilantaw sa mga kaaway sa Dios sa kalibutan. Gusto nilag kalibutan nga migahi tungod sa kabugnaw nga walay pagkatapus. Matag kadaugan ngadto sa katapusan sumala sa tawhanong paglaum ug panglantaw walay kukahadlok nga gibabagan ug gibali aron magpabilin ang gahum sa dautan sa tanang katawhan. Pero, nganong dili naman lang monaog si Kristo sa kalibutan ug ipahamtang ang kabubut-on sa Dios sa tanan nga mosupak. Apan sa kasubo, dili kini ang paagi sa pagluwas sa Dios sa kabuhatan. Ang Kasulatan naghatag kanatog timailhan sa misteryosong plano sa Dios: ang kalingkawasan gikan sa dautan ug pagkadunot (Mga Taga-Roma 8) giyawihan sa nagkadako nga kasakit sa kabuhatan ngadto sa iyang kaugalingong pagkatawo pag-usab. Ang Dios magluwas katawhan, ingon man ang tibuok kabuhatan, gikan sa katapusang pagkagun-ob pinaagi sa pagbutyag sa kagawasan nga gitisok sa kabuhatan sugod sa sinugdanan sa panahon. Ang katawhan adunay mahinungdanong papel sa pagpangulo sa kagawasan sa kabuhatan ngadto sa bug-os pagpamunga. Ang tahassa iglesya mao ang pag-abli sa tinagoan sa kabuhatan ug pagmantala niini ngadto sa kalibutan. Ang panahon wala magpundo - modangat ba ang kabuhatan ngadto sa katapusang pagkawaly pulos o ngadto sa pagkatawo pag-usab. Gikan sa Kristohanong panglantaw, ang tawhanong kinabuhi ug kapadulngan ni Hesus ingon Maghuhukom sa katapusang panahon mao ang yawe nga mag-abli sa tinagoan sa pag-antos ug kapadulngan sa kabuhatan. Kon itandi, ang kalibutan nabahaan sa propaganda, peke nga pagkamaayo ug bakak nga mga mithi nga nagsilbing sampong aron tagoan ang dautan nga malipat-lipatong kaugdahan (evil machination) alang sa pagpugong sa kabuhatan nga moabot sa iyang tinuod nga kapaingnan. Apan batok sa kahayag sa Maayong Balita ni Hesus, ang tanan nga malipatlipatong kaugdahan magabadbad ug sa katapusan mapadayag ang kamot sa Yawa. Ang mga tigmantala nga nag-usisa (Investigative Journalist) karon nagbutyag sa mga tinuod nga hinungdan luyo sa gubat nga daw walay katapusan nga mipatay sa milyones ka mga tawo ug nag-guba sa hibla sa katilingabanong pagtunhay sa Middle East ug North Africa. Ingon nila usa kini ka gubat alang sa pagsiguro sa importanteng dalan padulong sa dagkong reserba sa lana (oil reserve) nga diin mao ang pamaagi sa pagkontrol sa kalibutan. Ang kasegurohan sa pagkaon ug kaugmaon sa ecology sa huyang apan datu sa rekurso (resources) nga mga nasud gitulod ngadto sa pinakatumoy aron magpibilin ang bahandi ngadto sa pipila ka mga tawo ug pamilya nga adunay monopolyong kontrol sa ekonomiya sa tibuok kalibutan. Kini nga mga grupo mao ang kamot sa Yawa, ang kaaway sa Dios, nga magpabiling mokontrol sa sa kalibutan. Matud pa sa usa ka eksperto sa geopolitical, "kontrol sa
lana ug ma-kontrol nimo ang mga nasud. Kontrol sa tinubdan sa pagkaon ug imong ma-kontrol ang katawhan." Ang pagpaningkamot ug pagpakigbisog aron mabutyag ang kamot sa Yawa ug ang paghatag suporta ug kadasig ngadto sa mga anaa sa atubangan sa pakigbisog batok sa mga bata-bata sa Yawa sa kalibutan usa ka katungdanan sa mga katawhan nga dunay gugma sa hustisya ug kagawasan, kondili Kristohanon. Usa kini ka matang sa pagtuo ug hilisgutanan sa iglesya. Ingon nga sumusunod ni Hesu Kristo, dili kita kapili gikan sa pagbuhat sa pagtukod sa paghari sa Dios sa tibuok kabuhatan. I Mga Katuyuan : Nga pagkahuman sa leksyon ang mga bata makahimo sa: 1. Makabatbat ang pagkayab ni Jesus sa langit 2. Mapatin-aw ngano nga si Jesus misaka/mikayab ngadto sa Amahan 3. Ipakita ang pagpasalamat sapagsaka ni Jesus ingon gna kabahin sa panimalay sa Dios ug sa tanang mga binuhat. II. gikan sa Dios Amahan Ang Panghunahuna: Si Jesus misaka sa langit aron pagdawat sa awtoridad aron sa paghimo sa kabubut-on sa Dios alang sa umaabot nga kataposang kapanahonan. Mga Kagamitan: Bibliya III. Ang Kasinatian sa Pagtuon A. Pasiunang Pagsimba 1. Pagabi-abi. Abiabiha ang tanan sa pulong " Kalinaw magaanaa kaninyo" 2. Awita ang : " Serve God, Serve God " Serve God. Serve God all ye little children, God is love, , God is love Serve God, serve God, all ye little children God is love, God is love. 3. Pagampo: Mahal nga Dios, salamat niining Dominggo sa Pagkayab ni Jesus. Tudloi kami sa uban pan mahitungod niini aron among mahibaw-an ang tanan mahitungod Kanimo. Daghang pang mga daan ug bag-ong mga butang maayo nga kinahanglan among mahibaw-an aron among mahimo ug mabuhat. Salamat sa Sunday school u gang oras diin kami magtuon sa matag usa kanamo. Sa ngalan ni Jesus. Amen. B. Ang Pagpangandam: Isulti: Human nga si Jesus nabanhaw ug nagpakita sa Iyang mga tinun- an, nagandam Siya sa paghimo na usab sa uban pang buluhaton. Atong lantawon kung unsa pauy iyang pagabuhaton. C. Ang Pagtuon : Ibatbat kining sugilanon. Si Jesus Mikayab Ngadto sa Langit
Sa dihang nabanhaw si Jesus , nagpakita siya sa iyang mga tinun-an aron padayon sa pagtudlo kanila. Sila usab gikasuk-an ni Jesus tungod sa ilang dyotay nga pagtoo ug sa walay pagtoo Kaniya dayon. Gisultiha sila sa pagadto sa tanang sulok sa kalibotan aron sa pagsulti sa maayong balita nga siya sa tinuod nabuhi pag=usab. Ingon Niya nga kadtong mitoo makahimo sa pagbuhat ug daghang mga bag-ong mga butang nga mga maayo. Human gitudloan ni Jesus ang iyang mga tinun-an sa kataposang higayon, mikayab Siya ngadto sa langit aron makigkauban sa Dios Amahan. Ang iyang mgatinun-an milakaw ug nagsulti sa maayong balita ngadto sa tanang katawhan sa bisan asang dapiy. Ang makanunayong pagpakig-uban ni Jesus ngadto kanila ilang nasinati sa matag adlaw. D. Ang Pagpalawon/Paginambitay Hisgoti: 1. Nasinati ba nimo ang presenysa ni Jesus kanimo sa matag adlaw ? 2. Kanus-a nimo kini naamgohan? 3. Unsay bag-o ug maayo nga butang imongmahimo sa diha nga nasinati nimo ang presensya ni Jesus ? E. Pagdiskubre sa Biblikanhong Kamatuoran Si Jesus buhi ug nakig-uban kanato sa kanunay, nagbantay ug naggiya kanato. Ang ato lamang buhaton mao ang pagsunod Kaniya. F. Paglapat sa Biblikanhong Kamatuoran 1. Ipangutana: Unsay angay pa nimong buhaton aron sa pagsunod kang Jesus ? 2. Ilista ang mga butang maayoug bag-o diin ikaw makasunod kang Jesus 3. Himoag us aka dula kining mga butanga nga imong nasulat nga mahimo natong buhaton. G. Panapos nga Pagsimba 1. Himoa ang ilang dula ingon nga kabahin sa pagsimba 2. Basaha ang Markos 16:15b " adto ngadto sa tanang sulok sa kalibotan ug imantala ang maayong balita... " Dasiga ang mga bata sa pagsaulo ning maon bersikulo 3. Taposa kining maong pagsimba pinaagi sa usa ka hamubong pag-ampo sa matag bata. Unya tapuson kini sa us aka pagampo sa magtutudlo. Amen